text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
37 Wathi akukuva oko uKumkani uHezekiya, ngoko nangoko wazikrazula izambatho zakhe waza wazigqubuthela ngamarhonya+ waya endlwini kaYehova.+
2 Ngokubhekele phaya, wathumela uEliyakim+ owayongamele indlu, noShebhena unobhala+ namadoda amakhulu ababingeleli+ begqubuthele ngamarhonya ukuba baye kuIsaya+ unyana ka-Amotsi umprofeti.+
3 Yaye bathi kuye: “Utsho uHezekiya ukuthi, ‘Le mini yimini yokubandezeleka+ nokhalimelo nokugculela kokusa,+ kuba oonyana bafikelele emlonyeni wesibeleko, kodwa akukho mandla akuzala.+
4 Mhlawumbi uYehova uThixo wakho uya kuweva amazwi kaRabheshake,+ lowo ukumkani waseAsiriya inkosi yakhe yamthumela ukuba angcikive+ uTHIXO ophilayo, yaye uya kumphendulisa ngamazwi awavileyo uYehova uThixo wakho.+ Umele uthandaze+ ngenxa yentsalela efumanekayo.’”+
5 Ngoko bafika abakhonzi bakaKumkani uHezekiya kuIsaya.+
6 Wathi uIsaya kubo: “Nize nithi enkosini yenu, ‘Utsho uYehova ukuthi,+ ‘Ningoyiki+ ngenxa yamazwi eniwavileyo, abawathethileyo abalindi+ bakakumkani waseAsiriya benditshabhisa.
7 Yabona, ndifaka umoya+ kuye, ukuba eve ingxelo+ aze abuyele kwilizwe lakhe; yaye ngokuqinisekileyo ndiya kumbangela ukuba awe ngekrele kwilizwe lakhe.”’”+
8 Emva koko uRabheshake+ wabuya waza wafika ukumkani waseAsiriya esilwa neLibhena,+ kuba wayevile ukuba undulukile eLakishe.+
9 Ke kaloku weva kusithiwa ngokuphathelele uTiraka+ ukumkani waseTiyopiya: “Uphumile ukuze alwe nawe.” Xa wevayo, wathumela kwaoko abathunywa+ kuHezekiya, esithi:
10 “Nize nithi kuHezekiya ukumkani wakwaYuda, ‘Ungamvumeli uThixo wakho okholose ngaye akukhohlise,+ esithi: “IYerusalem ayiyi kunikelwa esandleni sikakumkani waseAsiriya.”+
11 Khangela! Nawe ukuvile oko ookumkani baseAsiriya bakwenzayo kuwo onke amazwe ngokuwatshabalalisa,+ uya kuhlangulwa na wena?+
12 Ngaba oothixo+ beentlanga ezonakaliswa ngookhokho bam bazihlangula na,+ iGozan+ neHaran+ neRetsefe noonyana bakaEden+ ababeseTele-asare?
13 Uphi na ukumkani waseHamati+ nokumkani waseArpadi+ nokumkani wesixeko saseSefarvayim+—waseHena nowaseIva?’”+
14 Wandula ke uHezekiya wayithabatha incwadi esandleni sabathunywa waza wayifunda,+ emva koko uHezekiya wenyuka waya endlwini kaYehova waza wayitwabulula phambi koYehova.+
15 UHezekiya waqalisa ukuthandaza kuYehova,+ esithi:
16 “Owu Yehova wemikhosi, THIXO kaSirayeli,+ ohleli phezu kweekherubhi, nguwe wedwa uTHIXO oyinyaniso kuzo zonke izikumkani zomhlaba.+ Nguwe owenze amazulu nomhlaba.+
17 Thoba indlebe yakho, Yehova, uve.+ Vula amehlo akho,+ Yehova, ubone, uweve onke amazwi athunyelwe nguSenaribhe+ ukuze angcikive uTHIXO ophilayo.+
18 Yinyaniso, Yehova, ukuba ookumkani baseAsiriya bawaphanzisile onke amazwe, nelizwe labo.+
19 Noothixo bawo batshiswa ngomlilo,+ ngenxa yokuba babengengabo oothixo,+ kodwa babengumsebenzi wezandla zomntu,+ umthi nelitye, babatshabalalisa ke.+
20 Ke kaloku, Yehova Thixo wethu,+ sisindise esandleni sakhe,+ ukuze zonke izikumkani zomhlaba zazi ukuba wena, Yehova, nguwe wedwa [uThixo].”+
21 UIsaya unyana ka-Amotsi wathumela kuHezekiya, esithi: “Utsho uYehova uTHIXO kaSirayeli ukuthi, ‘Ngenxa yokuba uthandazile kum ngokuphathelele uSenaribhe ukumkani waseAsiriya,+
22 nali ilizwi elithethwe nguYehova nxamnye naye:
“Intombi enyulu yaseZiyon ikudelile, ikugculele.+
Intombi yaseYerusalem iye yahlunguzela intloko emva kwakho.+
23 Ngubani na omngcikivileyo+ waza wamtshabhisa?+
Yaye ngubani na ophakamise ilizwi lakho nxamnye naye+
Ngaba uwaphakamisela phezulu na amehlo akho?+
Nxamnye naLowo Ungcwele kaSirayeli!+
24 Ngabakhonzi bakho umngcikivile uYehova wathi,+
‘Ngobuninzi beenqwelo zam zokulwa mna+—
Ngokuqinisekileyo ndiya kunyukela kwimimandla ephakamileyo yeentaba,+
Kweyona mimandla ithe qelele yaseLebhanon;+
Yaye ndiya kuyigawula imisedare yayo ephakamileyo, imithi yayo emihle yejunipha.+
Yaye ndiya kungena kwindawo yayo yokugqibela ephakamileyo, ihlathi lebhoma layo.+
25 Ngokuqinisekileyo ndiya kumba ndize ndisele amanzi,
Ndiya kuyomisa ngeentende zeenyawo zam yonke imijelo yomNayile+ waseYiputa.’+
26 Akuvanga na?+ Ukususela kumaxesha amandulo ndiza kwenza oko.+
Ukususela kwimihla eyadlulayo ndikuyilile.+ Ke kaloku ndiza kukuzisa.+
Yaye uya kuziphanzisa izixeko ezinqatyisiweyo zibe ziimfumba zamanxuwa.+
27 Yaye abemi bazo baya kuba nezandla ezibuthathaka;+
Baya kunkwantya baze babe neentloni.+
Baya kuba njengotyani basendle nengca eluhlaza ethambileyo,+
Ingca eseluphahleni+ nesentsimini phambi komoya wasempuma.+
28 Yaye ndikwazi kakuhle ukuhlala kwakho uthi cwaka nokuphuma+ kwakho nokungena kwakho,+
Nokuvuseleleka kwakho nxamnye nam,+
29 Ngenxa yokuba ukuvuseleleka kwakho nxamnye nam+ nokugquma kwakho kunyuke kweza ezindlebeni zam.+
Ngokuqinisekileyo ndiya kufaka igwegwe lam empumlweni yakho nomkhala wam phakathi kwemilebe yakho,+
Yaye eneneni ndiya kukubuyisa ngendlela oze ngayo.”+
30 “‘Ke kaloku nguwo lo umqondiso kuwe: Kulo nyaka kuya kudliwa ummilela,+ ngonyaka wesibini isihlabane; kodwa ngonyaka wesithathu nohlwayela imbewu, nivune, nityale izidiliya nize nidle iziqhamo zazo.+
31 Kwaye abo basindileyo bendlu kaYuda, abo baseleyo,+ ngokuqinisekileyo baya kumila ingcambu phantsi baze bavelise isiqhamo phezulu.+
32 Kuba kuya kuphuma intsalela+ eYerusalem nabo basindileyo eNtabeni yeZiyon.+ Yona kanye inzondelelo kaYehova wemikhosi iya kukwenza oku.+
33 “‘Ngoko ke utsho uYehova wemikhosi ngokuphathelele ukumkani waseAsiriya ukuthi:+ “Akayi kungena kwesi sixeko,+ engayi kutola notolo apho, okanye eze enekhaka, okanye asibiyele ngomsele wokungqinga.”’+
34 “‘Uya kubuya ngendlela eze ngayo, yaye akayi kungena kwesi sixeko,’ utsho uYehova.+
35 ‘Ngokuqinisekileyo ndiya kusikhusela+ esi sixeko ukuze ndisisindise ngenxa yam+ nangenxa kaDavide umkhonzi wam.’”+
36 Yaye kwaphuma ingelosi+ kaYehova yaza yaxabela ikhulu elinamashumi asibhozo anesihlanu lamawaka enkampini yama-Asiriya.+ Ekuvukeni kwabantu ekuseni, khangela, bonke babefile bezizidumbu.+
37 Ngenxa yoko uSenaribhe+ ukumkani waseAsiriya wanduluka wemka, wabuya+ wahlala eNineve.+
38 Wathi esaqubuda endlwini kaNiseroki+ uthixo wakhe,+ uAdrameleki noSharezere, oonyana bakhe, bamxabela ngekrele,+ baza bona basabela kwilizwe laseArarati.+ UEsar-hadon+ unyana wakhe walawula esikhundleni sakhe.
Yithumele
Yithumele
Isaya 37
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=23&Chapter=37&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D37%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
INQAKU ELINGUMXHOLO | NGABA ABAFILEYO BANGAPHILA KWAKHONA?
Ngaba Likho Ithemba Ngabafi?
Ngaba banokuphinda baphile kwakhona?
IMPENDULO YEBHAYIBHILE: “Musani ukumangaliswa koku, kuba liyeza ilixa ekuya kuthi ngalo bonke abo bakumangcwaba enkumbulo balive ilizwi lakhe [uYesu] baze baphume.”—Yohane 5:28, 29.
Ngaloo mazwi uYesu wachaza ukuba xa kulawula uBukumkani bakhe, amaNgcwaba aya kuqongqothwa. UFernando, ekuthethwe ngaye kwinqaku elingaphambi kweli uthi: “Ndabamb’ ongezantsi emva kokufunda uYohane 5:28, 29. Wandenza ndanethemba, ndaza ndajonga phambili kwikamva.”
Mandulo, uYobhi owayeyindoda ethembekileyo wayelindele ukuba uThixo uza kumvusa xa efile. UYobhi wabuza: “Ukuba indoda eyomeleleyo iyafa ngaba inokuphila kwakhona?” Eqinisekile, waphendula wathi: “Ngayo yonke imihla yam yomsebenzi osisinyanzelo [ixesha laxa eseNgcwabeni] ndiya kulinda, kude kufike ukukhululeka kwam. Uya kubiza, ndisabele.”—Yobhi 14:14, 15.
UMarta, udade boLazaro wayengaqali ukuva ngovuko. Emva kokufa kukaLazaro, uYesu wathi kuye: “Umntakwenu uza kuvuka.” UMarta waphendula wathi: “Ndiyazi ukuba uza kuvuka eluvukweni ngomhla wokugqibela.” Emva koko uYesu wathi kuye: “Ndim uvuko nobomi. Lowo ubonisa ukholo kum, nokuba uyafa, uya kubuyela ebomini.” (Yohane 11:23-25) UYesu wamvusa ngoko nangoko uLazaro! Eli bali lisithela thsuphe nje kwizinto ezinkulu eziza kwenzeka kwikamva. Khawube nombono nje, emhlabeni wonke kuvuswa abantu!
Ngaba bakho abaza kuvuselwa ezulwini?
IMPENDULO YEBHAYIBHILE: ILizwi likaThixo lisichazela ukuba uYesu wavuswa ngendlela eyahlukileyo kwabo basibhozo kuthethwa ngabo eBhayibhileni. Bona bavuselwa apha emhlabeni. Kodwa siva oku ngokuvuswa kukaYesu: ‘UYesu Kristu ungasekunene kukaThixo, kuba wemka waya ezulwini.’ (1 Petros 3:21, 22) Ngaba yayiza kuba nguye yedwa ovuselwa ezulwini? UYesu wakhe wathi kubapostile bakhe: “Ukuba ndiyemka ndize ndinilungiselele indawo, ndiya kuza kwakhona ndize ndinamkelele kum ekhaya, ukuze apho ndikhoyo mna nibe lapho nani.”—Yohane 14:3.
UKristu waya ezulwini waza walungiselela ukufika kwabanye abafundi bakhe. Ekugqibeleni abo bavuselwa ezulwini baya kuba yi-144 000. (ISityhilelo 14:1, 3) Kodwa, bayokwenza ntoni ezulwini?
Baza kube bexakeke gqitha! IZibhalo zithi: “Unoyolo yaye ungcwele lowo unesabelo kuvuko lokuqala; ukufa kwesibini akunagunya kubo, kodwa baya kuba ngababingeleli bakaThixo nabakaKristu, balawule njengookumkani kunye naye iminyaka eliwaka.” (ISityhilelo 20:6) Abo bavuselwe ezulwini baza kulawula umhlaba njengookumkani nababingeleli bekunye noKristu.
Ngoobani abaya kuvuswa kamva?
IMPENDULO YEBHAYIBHILE: KwiZibhalo eziphefumlelweyo kukho la mazwi athethwa ngumpostile uPawulos: “Ndinethemba kuThixo, themba elo abanalo naba bantu ngokwabo, lokuba kuza kubakho uvuko lwamalungisa nabangengomalungisa.”—IZenzo 24:15.
Ngoobani abakwiqela uPawulos awathi ‘ngamalungisa’? Khawucinge nje ngalo mzekelo. Ngaphambi kokuba afe, uDaniyeli othembekileyo wachazelwa ukuba: “Uya kuphumla, kodwa uya kubuya uvuke, wamkele isabelo selifa lakho ekupheleni kwemihla.” (Daniyeli 12:13) Uza kuvuselwa phi uDaniyeli? “Amalungisa aya kuwudla ilifa umhlaba, ahlale kuwo ngonaphakade.” (INdumiso 37:29) UYesu waphinda wathi: “Banoyolo abo banomoya wobulali, kuba baya kuwudla ilifa umhlaba.” (Mateyu 5:5) UDaniyeli namanye amadoda namabhinqa athembekileyo baya kuvuselwa apha emhlabeni kwakhona ukuze bahlale kuwo ngonaphakade.
Ngoobani abakwiqela uPawulos awathi ‘ngabangengomalungisa’? Ziibhiliyoni zabantu eziye zafa zingazange zive kwaukuva ngenyaniso eseBhayibhileni. Emva kokuvuswa kwazo, ziza kumazi zize zimxabise uYehova * noYesu. (Yohane 17:3) Bonke abo baya kukhetha ukukhonza uThixo baya kufumana ithuba lokuphila ngonaphakade njengoYehova.
Bonke abo baya kukhetha ukukhonza uThixo baya kufumana ithuba lokuphila ngaphandle kwezigulo ibe bonwabile
Kuza kube kunjani emhlabeni?
IMPENDULO YEBHAYIBHILE: UThixo “uya kuzisula zonke iinyembezi emehlweni abo, kungabi sabakho kufa, kungabi sabakho kuzila nakukhala nantlungu kwakhona.” (ISityhilelo 21:4) “Baya kwakha izindlu baze bahlale; batyale izidiliya baze badle isiqhamo sazo.”—Isaya 65:21.
Khawuzibone uphila kwelo xesha nabantu bakho obathandayo abavusiweyo! Kodwa ke nanku umbuzo, Unokuqiniseka njani ukuba nyhani abantu baza kuvuswa?
^ isiqe. 15 UYehova ligama likaThixo elichazwe eBhayibhileni.
Funda Okungakumbi
Yintoni Injongo KaThixo Ngomhlaba?
IBhayibhile ichaza isizathu sokuba uThixo adale umhlaba, ukuba kuya kuphela nini ukubandezeleka, nokuba ikamva liwuphathele ntoni umhlaba nabo baphila kuwo.

robotstxt: allowed

filter: keep


text:
INQAKU ELINGUMXHOLO | ITHETHA NGANTONI IBHAYIBHILE?
“Simfumene UMesiya”!
Kwiminyaka emalunga namakhulu amane emva kokubhalwa kwencwadi yokugqibela yezibhalo zesiHebhere, isiprofeto sikaMika esingoMesiya sazaliseka: UYesu wazalwa eBhetelehem. Kwiminyaka emalunga neyi-30 emva koko, ngonyaka ka-29, kwazaliseka inxalenye yokuqala yesiprofeto sikaDaniyeli esingokuza kukaMesiya. UYesu wabhaptizwa waza uThixo wamthambisa ngomoya oyingcwele. Kanye ngexesha ekwakuprofetwe ngalo, uMesiya ekwakudala elindelwe, iMbewu, wafika!
Engalibazisanga, uYesu waqalisa ubulungiseleli bakhe, “evakalisa iindaba ezilungileyo zobukumkani bukaThixo.” (Luka 8:1) Kanye njengoko kwakuprofetiwe, uYesu wayenobubele, ebaphatha kakuhle yaye ebakhathalele ngokwenene abantu. Iimfundiso zakhe zazisebenziseka yaye zithandeka, wayephilisa abantu abanalo “lonke uhlobo lobulwelwe,” ebonisa ukuba uThixo wayenaye. (Mateyu 4:23) Abantu abaneminyaka eyahlukahlukeneyo bathontelana besiya kuYesu baza bathi: “Simfumene uMesiya”!
UYesu wachaza kwangaphambili ukuba kanye ngaphambi kokuba uBukumkani bakhe bulawule ngokupheleleyo, ehlabathini kwakuza kubakho iimfazwe, iinyikima zomhlaba nezinye iingxaki ezininzi. Wababongoza bonke ukuba ‘bahlale belindile.’
UYesu wayeyindoda efezekileyo eyayingazange iyeke ukuthobela uThixo, sekunjalo wayeneentshaba ezambulalayo ekugqibeleni. Ngoko ukufa kwakhe kwaba yintlawulelo yokubuyisela oko kwalahlwa nguAdam noEva
Ukufa kukaYesu kwazalisekisa isiprofeto, ngokunjalo nokuvuswa kwakhe njengesidalwa esinamandla somoya kwiintsuku ezintathu kamva. Emva kokuvuka kwakhe wabonakala kubafundi bakhe abangaphezu kwe-500. Ngaphambi kokuba anyukele ezulwini, waxelela abalandeli bakhe ukuba bashumayele iindaba ezilungileyo zoBukumkani bakhe ‘kubantu beentlanga zonke.’ (Mateyu 28:


text:
Indlela yokukhusela i-Windows 10 PC yakho
Where’s Security Essentials?
Ukuba une-Windows 10, awunako ukufumana iiMfuneko zoKhuseleko ze-Microsoft. Kodwa akuyidingi, kuba sele unaso isiKhuseli se-Windows, esinikela iqondo elifanayo lokhuseleko.
Kwibha yokhangelo, chwetheza Isikhuseli se-Windows.
Khetha Isikhuseli se-Windows kwiziphumo. Uza kukwazi ukujonga ikhompyutha yakho neqondo lakho lokhuseleko lwevayirasi.
Turn Windows Defender on or off
Kwi-Windows 10, isiKhuseli se-Windows isoloko ilayitile yaye isoloko isebenza ukukhusela i-PC yakho. Iza kuzicima ngokwayo ukuba usafakela olunye usetyenziso lweantivayirasi.
Isikhuseli sisebenzisa ukhuseleko lwexesha lenene ukuskena iifayile ozongezayo okanye ozisebenzisayo kwi-PC yakho. Cima ukhuseleko lwexesha lenene okwexeshana ngokuya kwiiSetingi > Uhlaziyo nokhuseleko > Isikhuseli se-Windows


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
3 Ke kaloku kwakukho umntu wakubaFarisi, igama lakhe yayinguNikodemo,+ umlawuli wamaYuda.
2 Yena weza kuye ngobusuku+ waza wathi kuye: “Rabhi,+ siyazi ukuba wena njengomfundisi+ uze uvela kuThixo;+ kuba akukho bani unokwenza le miqondiso+ uyenzayo ngaphandle kokuba uThixo unaye.”+
3 Ekuphenduleni uYesu wathi kuye:+ “Inene, inene, ndithi kuwe, Ngaphandle kokuba nabani na azalwe kwakhona,+ akanakububona ubukumkani bukaThixo.”+
4 UNikodemo wathi kuye: “Anganako njani na umntu ukuzalwa xa sele emdala? Akanakungena esibelekweni sikanina isihlandlo sesibini aze azalwe, andibi kunjalo?”
5 UYesu waphendula wathi: “Inene, inene, ndithi kuwe, Ngaphandle kokuba nabani na azalwe ngamanzi+ nomoya,+ akanakungena ebukumkanini bukaThixo.
6 Oko kuzelwe yinyama kuyinyama, noko kuzelwe ngumoya kungumoya.+
7 Musa ukumangaliswa ngenxa yokuba ndikuxelele ukuba, Nimele nizalwe kwakhona.+
8 Umoya+ uvuthuza apho ufuna khona, yaye uyasiva isandi sawo, kodwa akuwazi apho uvela khona nalapho uya khona. Unjalo wonk’ ubani ozelwe ngumoya.”+
9 Ekuphenduleni uNikodemo wathi kuye: “Zinokwenzeka njani na ezi zinto?”
10 Waphendula uYesu wathi kuye: “Ungumfundisi kaSirayeli ukanti akuzazi na ezi zinto?+
11 Inene, inene, ndithi kuwe, Oko sikwaziyo siyakuthetha noko sikubonileyo sinikela ubungqina+ ngako, kodwa nina anibamkeli ubungqina esibunikelayo.+
12 Ukuba ndinixelele izinto zasemhlabeni ukanti anikholwa, niya kukholwa njani ukuba ndinixelela izinto zasezulwini?+
13 Ngaphezu koko, akukho mntu unyukele ezulwini+ ngaphandle kwalowo wehla evela ezulwini,+ uNyana womntu.+
14 Yaye kanye njengokuba uMoses wayiphakamisayo inyoka+ entlango, ngokunjalo noNyana womntu umele aphakanyiswe,+
15 ukuze wonk’ ubani okholwayo kuye abe nobomi obungunaphakade.+
16 “Kuba uThixo walithanda+ kakhulu ihlabathi kangangokuba wanikela ngoNyana wakhe okuphela kwamzeleyo,+ ukuze wonk’ ubani obonisa ukholo+ kuye angatshabalali+ kodwa abe nobomi obungunaphakade.+
17 Kuba uThixo wamthumela uNyana wakhe ehlabathini, kungekhona ukuba aligwebe+ ihlabathi, kodwa ukuze ihlabathi lisindiswe+ ngaye.
18 Lowo ubonisa ukholo kuye akagwetywa.+ Lowo ungalubonisiyo ukholo sele egwetyiwe, ngenxa yokuba akalubonisanga ukholo egameni loNyana okuphela kozelweyo kaThixo.+
19 Ke kaloku nasi isizinzi somgwebo, okokuba ukukhanya+ kufikile ehlabathini+ kodwa abantu bathande ubumnyama kunokukhanya,+ kuba imisebenzi yabo ibingendawo.
20 Kuba lowo uqhelisela ububi+ ukuthiyile ukukhanya yaye akezi ekukhanyeni, ukuze imisebenzi yakhe ingohlwaywa.+
21 Kodwa lowo wenza oko kuyinyaniso uyeza ekukhanyeni,+ ukuze imisebenzi yakhe ibonakaliswe njengaleyo isetyenzwe ngokuvisisana noThixo.”
22 Emva kwezi zinto uYesu nabafundi bakhe baya kwilizwe lakwaYuda, waza apho wachitha ixesha elithile nabo yaye wayebhaptiza.+
23 Kodwa kwanoYohane+ wayebhaptiza eAyinon kufuphi naseSalim, kuba kwakukho amanzi amaninzi+ apho, nabantu babesiza baze babhaptizwe;+
24 kuba uYohane wayengekaphoswa entolongweni.+
25 Kwavela impikiswano kubo abafundi bakaYohane kunye nomYuda othile ngokuphathelele ukusulungekiswa.+
26 Ngoko beza kuYohane bathi kuye: “Rabhi, laa mntu wayekunye nawe phesheya kweYordan, owawunikela ubungqina ngaye,+ yabona, uyabhaptiza yaye bonke baya kuye.”+
27 Ekuphenduleni uYohane wathi: “Umntu akanakwamkela nanye into ngaphandle kokuba uyinikwe ivela ezulwini.+
28 Nani ngokwenu ninikela ubungqina ngam bokuba ndathi, Mna andinguye uKRISTU,+ kodwa, ndithunywe phambi kwakhe.+
29 Lowo unomtshakazi ngumyeni.+ Noko ke, umhlobo womyeni, xa emile aze amve, uba novuyo olukhulu ngenxa yelizwi lomyeni. Ngoko ke olu vuyo lwam luzalisiwe.+
30 Lowo umele aqhubeke esanda kodwa mna ndimele ndiqhubeke ndincipha.”
31 Lowo uza evela phezulu ungaphezu kwabo bonke abanye.+ Lowo uvela emhlabeni ngowasemhlabeni yaye uthetha ngezinto zasemhlabeni.+ Lowo uza evela ezulwini ungaphezu kwabo bonke abanye.+
32 Oko akubonileyo nakuvileyo, unikela ubungqina ngako,+ kodwa akukho mntu ubamkelayo ubungqina bakhe.+
33 Lowo ubamkeleyo ubungqina bakhe ubeke itywina lakhe kubo lokuba uThixo uyinyaniso.+
34 Lowo uThixo wamthumayo uthetha amazwi kaThixo,+ kuba akawunikeli ngomlinganiselo umoya.+
35 UBawo uyamthanda+ uNyana yaye unikele zonke izinto esandleni+ sakhe.
36 Lowo ubonisa ukholo+ kuNyana unobomi obungunaphakade;+ lowo ungamthobeliyo uNyana akayi kububona ubomi,+ kodwa ingqumbo kaThixo ihleli phezu kwakhe.+
Yithumele
Yithumele
Yohane 3
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=43&Chapter=3&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D43%26Chapter%3D3%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
UVUKANI! NOVEMBA 2014
Izinto Ezinokukwenza Wonwabe
IBhayibhile inamacebiso asebenzayo okukunceda wonwabe. Cinga ngale mizekelo mine yobulumko obuncedayo beBhayibhile.
Okwenzeka Ehlabathini
Oko kuthethwa ngako: ukungaphumeleli kwecebo lokukhusela ihlathi elishinyeneyo lase-Ecuador, ukungabilula kokubona intsholongwane kagawulayo egazini, ukulwa ngokugcina izilwanyana zasekhaya, nezinye.
Izinto Ezinokukwenza Wonwabe
Ngaba ubulumko beBhayibhile bunokukunceda uphile kamnandi? Eli nqaku lixubusha imigaqo emine yeBhayibhile eluncedo.
Imisele Yamanzi YaseRoma—Eyakhiwe Ngendlela Emangalisayo
Kwakutheni ukuze amaRoma amandulo akhe imisele yamanzi? Yintoni eyenza imisele yamanzi imangalise kwizinto ezininzi ezakha zakhiwa?
Xa Umntwana Wakho Exoka
Ufanele wenze ntoni xa umntwana wakho exoka? Eli nqaku lithetha ngamacebiso aseBhayibhileni anokukuncenda ufundise umntwana wakho ukubaluleka kokuthetha inyani.
Ndafumana Ithemba Xa Kanye Ndandilifuna
Xa wayeneminyaka eyi-20, uMiklós Aleksza waba ngumlwelwe ngenxa yengozi. IBhayibhile yamnceda njani wafumana ithemba ngekamva?
Ukucoceka
Funda ngamacebiso asengqiqweni afumaneka eBhayibhileni, ancede abantu abaninzi baphila ubomi obucocekileyo nobusempilweni.
‘Umfuziselo Owothusayo Nonamandla’
Kutheni isakhiwo kwisiXeko saseHiroshima, eJapan, sihlale singamabhodlo ukususela ngo-1945? Funda ngesi sakhiwo noko kuthenjiswa yiBhayibhile ngekamva
Izinto Ezingakumbi Ezifumaneka Kwi-intanethi
Ndinokuyeka Njani Ukukhathazeka Kangaka?
Funda oko unokukwenza xa ukhathazekile.
Kutheni Ndimele Ndibancede Abanye?
Ukwenzela abanye izinto ezintle kukunceda ubuncinane ngeendlela ezimbini. Ziziphi ezo ndlela?
Ulutsha Luthetha Ngemali
Fumana amacebiso endlela yokugcina imali, ngendlela yokuyisebenzisa nokuba imali ibe kwindawo yayo.
Ikhadi LeBhayibhile LikaMiriyam
Wayedlala esiphi isixhobo somculo uMiriyam? Funda okungakumbi ngaye ngokukhuphela eli khadi leBhayibhile.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 Ekhangele ngenyameko kwiSanhedrin uPawulos wathi: “Madoda, bazalwana, ndiziphathe ngesazela+ esihlambuluke ngokugqibeleleyo phambi koThixo kwada kwasa kule mini.”
2 Ngako oko umbingeleli omkhulu uAnaniyas wayalela abo babemi ngakuye ukuba bambethe+ emlonyeni.
3 Ngoko uPawulos wathi kuye: “UThixo uza kukubetha, ludongandini luqatywe mhlophe.+ Ngaba wena kwangaxeshanye uhlalele ukundigweba ngokuvumelana noMthetho+ uze, unxaxha kuwo uMthetho,+ uyalele ukuba ndibethwe?”
4 Abo babemi khona apho bathi: “Uyamtshabhisa na umbingeleli omkhulu kaThixo?”
5 Waza uPawulos wathi: “Bazalwana, bendingazi ukuba ngumbingeleli omkhulu. Kuba kubhaliwe kwathiwa, ‘Uze ungathethi kakubi ngomlawuli wabantu bakowenu.’”+
6 Ke kaloku xa uPawulos waphawula ukuba enye inxalenye yayiyeyabaSadusi+ kodwa enye iyeyabaFarisi, wadanduluka kwiSanhedrin esithi: “Madoda, bazalwana, ndingumFarisi,+ unyana womFarisi. Ngenxa yethemba lovuko+ lwabafileyo ndiyagwetywa.”+
7 Ngenxa yokuba watsho oku, kwavela ingxwabangxwaba+ phakathi kwabaFarisi nabaSadusi, yaye inkitha yahlukana.
8 Kuba abaSadusi+ bathi akukho luvuko+ nangelosi namoya, kodwa abaFarisi bazivakalisa esidlangalaleni zonke.
9 Ngoko bamemeza kakhulu,+ yaye bambi kubabhali beqela labaFarisi basukuzana ngobundlobongela, besithi: “Asifumani nto imbi kulo mntu;+ kodwa ukuba umoya okanye ingelosi ithethile kuye,+—.”
10 Ke kaloku yakukhula ingxwabangxwaba, umphathi-mkhosi woyikela ukuba uPawulos angaqwengwa ngabo, yaye wayalela ukuba umkhosi wamajoni+ uhle, umxhwile phakathi kwabo uze umzise kwindawo yokuhlala amajoni.+
11 Kodwa ngobusuku obulandelayo iNkosi yema ngakuye+ yaza yathi: “Yomelela kakhulu!+ Kuba njengoko ubunikela ubungqina obucokisekileyo+ ngezinto ezingam eYerusalem, ngoko ukwamele unikele ubungqina naseRoma.”+
12 Ke kaloku kwathi kwakuba semini, amaYuda ayila iyelenqe+ aza azibopha ngesiqalekiso,+ esithi akayi kudla, akayi kusela ade ambulale uPawulos.+
13 Kwakukho abantu abangaphezu kwamashumi amane abayila eli yelenqe lifungelweyo;
14 yaye baya kubabingeleli abaziintloko+ namadoda amakhulu baza bathi: “Sizibophe ngokunzulu ngesiqalekiso sokungathabathi nentwana yokutya side simbulale uPawulos.
15 Ke ngoko, nina neSanhedrin yenzani kucace kumphathi-mkhosi ukuba ufanele amhlisele kuni, nenze ngathi nisazimisele ukumncina ngakumbi ngemibandela embandakanyayo.+ Kodwa ngaphambi kokuba asondele siya kube sesilungele ukumbulala.”+
16 Noko ke, unyana wodade boPawulos weva ngokulalela kwabo,+ yaye weza waza wangena kwindawo yokuhlala amajoni, wakuxela oku kuPawulos.
17 Ngoko uPawulos wabizela kuye elinye lamagosa omkhosi waza wathi: “Khokela lo mfana umse kumphathi-mkhosi, kuba kukho okuthile afuna ukumxelela kona.”
18 Ngoko yena wamthabatha waza wamsa kumphathi-mkhosi waza wathi: “Ibanjwa uPawulos lindibizele kulo laza landicela ukuba ndizise lo mfana kuwe, njengoko kukho okuthile afuna ukukuxelela kona.”
19 Umphathi-mkhosi wamthabatha+ ngesandla yaye wemka waza wambuza ngasese esithi: “Yintoni na le ufuna ukundixelela yona?”
20 Wathi: “AmaYuda avumelene ukuba akucele ngomso uhlisele uPawulos kwiSanhedrin ngokungathi azimisele ukumncina ngakumbi.+
21 Uze ungawavumeli akweyisele, kuba kuwo apho amadoda angaphezu kwamashumi amane amlalele,+ kwaye azibophe ngesiqalekiso sokungadli nokungaseli ade abe ambulele;+ yaye ngoku selelungile, alindele isithembiso sakho.”
22 Ngoko ke umphathi-mkhosi wamndulula umfana emva kokuba emyalele ukuthi: “Musa ukudiza nakubani na ukuba uzenze zacaca ezi zinto kum.”
23 Yaye wabiza abathile ababini kumagosa omkhosi waza wathi: “Lungisani amajoni angamakhulu amabini ukuba amatshe kwangoku aye eKesareya, kwanabakhweli-mahashe abangamashumi asixhenxe nababinzi abangamakhulu amabini, ngelixa lesithathu lobusuku.
24 Kanjalo, lungiselelani amaqegu ukuze bamkhwelise uPawulos baze bamdlulisele ngokukhuselekileyo kuFeliks irhuluneli.”
25 Yaye wabhala incwadi ngolu hlobo:
26 “UKlawudiyo Lisiya kobalaseleyo, iRhuluneli uFeliks:+ Ndiyabulisa!
27 Le ndoda yabanjwa ngamaYuda yaye yayisele iza kubulawa ngawo, kodwa ngequbuliso ndeza ndinomkhosi wamajoni ndaza ndayihlangula,+ ndakuqonda ukuba ingumRoma.+
28 Yaye ndinqwenela ukuqinisekisa isizathu sokuyimangalela kwawo, ndayihlisela kwiSanhedrin yawo.+
29 Ndafumanisa ukuba imangalelwa ngemibandela yoMthetho wawo,+ kodwa ingamangalelwa nangenye into efanela ukufa okanye imixokelelwane.+
30 Kodwa ngenxa yokuba iyelenqe+ eliza kwenziwa nxamnye nale ndoda liye latyhilwa kum, ndiyithumela kwaoko kuwe, yaye ndiyalela abamangaleli ukuba bathethe nxamnye nayo phambi kwakho.”+
31 Ngoko ke la majoni+ amthabatha uPawulos ngokwemiyalelo yawo aza amzisa ngobusuku kwa-Antipatris.
32 Ngemini elandelayo avumela abakhweli-mahashe ukuba bahambe naye, aza wona abuyela kwindawo yokuhlala amajoni.
33 Abo bakhweli-mahashe bangena eKesareya,+ bayinika irhuluneli incwadi baza noPawulos bamnikela kuyo.
34 Ngoko yayifunda yaza yabuza ukuba ngowaliphi na iphondo, yaye yafumanisa+ ukuba wayengowaseKilikiya.+
35 “Ndiya kukuva ngokucokisekileyo,” yatsho, “xa abamangaleli bakho nabo befikile.”+ Yaza yayalela ukuba agcinwe ngumlindi kwibhotwe lakomkhulu likaHerode.
Yithumele
Yithumele
IZenzo 23
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=44&Chapter=23&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D23%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
IIMBALASANE ZONYAKA ODLULILEYO
Ukufikelela Abantu Ekunzima Ukubafumana
EKUBENI ukushumayela kwindlu ngendlu iyeyona ndlela amaNgqina kaYehova ayisasaza ngayo inyaniso yeBhayibhile, ukusetyenziswa kweetafile neenqwelo ezineencwadi nezitsala amehlo abantu kuye kwaphumelela kakhulu ekushumayeleni iindaba ezilungileyo zoBukumkani bukaThixo. (Mat. 24:14) Ukuze bafikelele kubantu abakwiindawo zikawonke-wonke, abavakalisi boBukumkani baye basebenzisa iitafile neenqwelo. Ukongezelela, amabandla asehlabathini lonke aye afumana iinqwelo zeencwadi ezimalunga ne-250 000. Iye yaba yintoni imiphumo?
EDar es Salaam, eTanzania, abantu abaphantse babeyi-700 baye bacela ukuqhutyelwa izifundo zeBhayibhile ukususela oko kwaqalisa iphulo lokushumayela kwizixeko ezikhulu apho ngo-2014. Abaninzi abanomdla bayaya kwiintlanganiso ibe bayasondela kuThixo. Kunyaka nje omnye, abantu abasuka kumazwe aseAfrika naphesheya kolwandle baye bazithathela iincwadi ezingaphezu kwe-250 000 kwiinqwelo zethu.
KwiiSolomon Islands, apho iqaqobana labavakalisi abangaphantsi kwe-2 000 lishumayela kwintsimi enkulu enabemi abakwiziqithi ezingaphezu kwe-300, iphulo lokushumayela kwizixeko ezikhulu liye laba yindlela ebalaseleyo yokusasaza imbewu yenyaniso. Kwisixeko esilikomkhulu, iHoniara, abazalwana baye bahambisa iimagazini ezingaphezu kwe-104 000 neencwadana ezingaphezu kwe-23 600, ezininzi bezihambisa kubantu abasuka kwiziqithi nakwiilali ezisemaphandleni apho kungekho maNgqina. Emva kwemini nje enye, bahambisa iincwadi ezithi Yintoni Ngokwenene Efundiswa YiBhayibhile? eziyi-400 yaye abantu abayi-60 bacela ukuqhutyelwa izifundo zeBhayibhile.
Ngenye intsasa, oovulindlela abathe ngxi, uMichael noLinda babemisa itafile kufutshane nonxweme lweSiqithi iMargarita, eVenezuela. Kwafika indoda enguAníbal baza bayinika incwadi ethi Okufundiswa YiBhayibhile. Yabaxelela ukuba uyise waswelekela kwelo nxweme kwiminyaka esixhenxe edlulileyo yaye ukususela ngoko, unina udandathekile. Kwiveki elandelayo, uAníbal waphinda waya kuMichael noLinda, wabaxelela ukuba olu lusuku awasweleka ngalo uyise. Wakhupha iselfowuni wafowunela unina, waza wacela uMichael ukuba athethe naye, amthuthuzele. UMichael wayenza loo nto. Ukususela ngoko, unina ebesoloko efowunela uMichael noLinda, bemthuthuzela ngezibhalo. Ngenye imini umama ka-Aníbal wababhalela ngefowuni esithi, “Namhlanje ndiziva bhetele kakhulu kuba niye nandithuthuzela naza nandinceda ukuba ndibe nokholo olungakumbi.”
EMerika kuye kwalungiselelwa iphulo lokushumayela kwiindawo eziyi-127 ezikwizixeko ezikhulu eziyi-14. Kwiinyanga zokuqala ezisixhenxe zonyaka wenkonzo ka-2015, kwaqaliswa izifundo zeBhayibhile eziyi-8 445! Olu hlobo lokushumayela liye lafak’ isandla nasekuncedeni abantu abaninzi ababekunqulo lokwenyaniso ukuba baqale apho babeyeke khona. Ngokomzekelo, eLos Angeles, eKhalifoniya, indoda enguTerry yayijonge itafile yeencwadi zethu, umzalwana nodade abatshatileyo ababekuloo tafile bayibuza ukuba yayikhe yazifunda na iincwadi zethu. Yathi nayo liNgqina likaYehova kodwa seyineminyaka emine ipholile. Bayifundela baza baxubusha nayo uHezekile 34:11, apho uYehova athi: ‘Mna ngokwam, ndiya kuzifuna izimvu zam ndize ndizinyamekele.’ Bayixelela ngewebhsayithi yethu neJelo Losasazo LamaNgqina. Ngentsasa elandelayo uTerry wabhalela lo mzalwana emxelela ukuba ngaphambi kokuba abone itafile yabo, wayesandul’ ukucela uxolo kuThixo ngokuba engasayi kwiintlanganiso zebandla. Wacela nokuba amncede asondele kuye. UTerry wathi: “Emva koko, wena wandibulisa ngobubele. Wandifundela isibhalo esandikhuthazayo, wandinika nenkcazelo eza kundinceda ndibuyele kwintlangano kaYehova. Watsho waphendulwa umthandazo wam.”
Zine iindawo ekwenziwa kuzo iphulo lokushumayela kwizixeko ezikhulu eAddis Ababa, e-Ethiopia. Kwiinyanga nje ezintathu, abazalwana babesele behambise iincwadi eziyi-37 275, yaye abantu abayi-629 bacela ukutyelelwa ngamaNgqina. Enye indoda eseyikhulile eyafumana incwadi ethi Okufundiswa YiBhayibhile yaqalisa ngoko nangoko ukuyifunda. Yayifunde kwisikolo sabefundisi ibe yayinemibuzo ngoYesu noBukumkani bukaThixo. Ngosuku olulandelayo yabuyela kule tafile iye kufuna iimpendulo zaloo mibuzo. Kusuku emva koko yavuma ukufundelwa iBhayibhile, ukuphela kwaloo veki yaqalisa ukuya kwiintlanganiso. Ngoku iya qho ezintlanganisweni futhi yenza inkqubela.
EMexico enye indoda engumYuda yaya kwitafile yeencwadi yaza yabuza abazalwana ababini ababelapho ukuba banayo na incwadi ethetha ngokufa. Bayixelela ukuba seziphelile iimagazini ezithetha ngokufa, kodwa bayinika ethetha ngekamva. Le ndoda yabamba ingalo yomzalwana yaza yathi: “Andinamdla kwikamva. Ndifuna ukuzibulala.” Zathi waxa iinyembezi emva koko. Abazalwana bayibuza ukuba kutheni ifuna ukuzibulala. Ifixiza yathi: “Ndisand’ uswelekelwa ngunyana wam.” Bayibonisa isahluko 7 sencwadi ethi Okufundiswa YiBhayibhile. Bayifundela iziqendu ezibini zokuqala phantsi komxholwana othi “Xa Umntu Esimthandayo Esifa” kunye nesokugqibela, apho kucaciswa ngethemba ngabafi. Ichukumisekile, yaphinda yabamba ingalo yomzalwana, yabuza, “Iza kwenzeka nyhani le nto?” Abazalwana bayiqinisekisa ukuba uYehova uza kuyenza into ayithembisileyo. Yababuza: “Yintoni endimele ndiyenze ukuze ndiphinde ndimbone unyana wam?” Benza amalungiselelo okuya kwikhaya layo. Bafika sele ibalindele, ifuna ukuqalisa isifundo seBhayibhile.
Omnye umveleli ohambahambayo owanceda ekuqaliseni iphulo lokushumayela kwizixeko ezikhulu eNew York wathi: “UYehova uye walisikelela kakhulu eli phulo. Khange lincede ekufikeleleni izigidi zabantu nje kuphela, kodwa lisenze sakwazi ukudibana nabantu abaninzi abapholileyo okanye abakhutshelwa ngaphandle—‘izimvu ezilahlekileyo’—ngoku ezincedwayo zibuyele emhlambini.”—Hezekile 34:15, 16.


text:
Xa utyelele iwebhusayithi efuna ukuba usayine ungene, i-Micrsoft Edge iza kubuza ukuba uyafuna ukuba igama lomsebenzisi lakho okanye iphaswedi ikhunjulwe. Kwixa elizayo utyelela isayithi, i-Microsoft Edge iza kugqibezela ukugcwalisa inkcazelo yeakhawunti yakho.
Ukugcina iphaswedi kulayitile ngokusisiseko, kodwa nantsi indlela yokuyilayita okanye uyicime:
Kwibhrawuza ye-Microsoft Edge, khetha Izenzo ezingakumbi (…) > Iisetingi > Jonga iiSethingi Eziphucukileyo.
Jika Unikelo lokugcina iiphaswedi ukuze Zicime.
Qaphela: Oku akuzicimi iiphaswedi ezigcinwe kwixa elidlulileyo. Ukuze wenze oko, yiya iiSetingi, khetha Khetha ofuna ukukususa ngaphantsi Susa ingcombolo yokubhrawuza, uze ukhethe iiPhaswedi.


text:
Inkcazelo Ngokukhenketha Neeofisi Zethu
Siyakumema ukuba uze kubona iiofisinoomatshini bethu bokuprinta. Fumana iadresi namaxesha okukhenketha.
EHungary
BUDAPEST
Kövirózsa u. 1.
H-1163
HUNGARY
+361 401-1100
Ukukhenketha EBheteli
NgoMvulo ukusa NgoLwesihlanu
Ngo-9:00 a.m. ukusa ku-10:30 a.m. nango-2:00 p.m. ukusa ku-3:30 p.m.
Kuthabatha iyure nemizuzu eli-15
Ezona zinto ziboniswayo
Kwalathiswa umsebenzi wamabandla angaphezu kwama-280 aseHungary yaye kuxhaswa amabandla aseSlovakia naseUkraine athetha isiHungary. Kuguqulelwa iincwadi ezithetha ngeBhayibhile ngesiHungary nesiLovári. Kwenziwa iimpapasho ezirekhodiweyo ngesiHungary neevidiyo ngeNtetho Yezandla yaseHungary.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
7 Ke kaloku uElisha wathi: “Phulaphulani ilizwi likaYehova.+ Utsho uYehova ukuthi, ‘Ngomso malunga neli xesha umlinganiselo weseha yomgubo ocolekileyo uya kube uxabisa ishekele, nemilinganiselo emibini yeseha yerhasi ixabise ishekele esangweni laseSamariya.’”+
2 Umphathi-mkhosi awayezixhase+ ngesandla sakhe ukumkani wamphendula umntu kaTHIXO oyinyaniso wathi: “Nokuba uYehova angenza amasango ezikhukula emazulwini,+ ingenzeka le nto?”+ Yaza yona yathi: “Uya kuyibona ngamehlo akho,+ kodwa akuyi kuyidla.”+
3 Kwakukho amadoda amane aneqhenqa, awayesesangweni;+ yaye athi enye kwenye: “Sihlalele ntoni na apha side sife?
4 Ukuba besithe, ‘Masingene esixekweni,’ xa indlala isesixekweni, besiya kufela apho.+ Yaye ukuba sihlala apha, siya kufa. Ngoko yizani masiye kungenela inkampu yamaSiriya. Ukuba asigcina siphila, siya kuphila; kodwa ukuba aye asibulala, siya kufa.”+
5 Ngako oko aphakama ukutshona kwelanga ukuba aye kungena enkampini yamaSiriya; aya kufikelela kummandla ongaphandle kwenkampu yamaSiriya, kwaye, khangela! kwakungekho mntu apho.
6 UYehova wabangela ukuba inkampu yamaSiriya ive+ isandi seenqwelo zokulwa, isandi samahashe, isandi somkhosi omkhulu wamajoni,+ kangangokuba athi omnye komnye: “Khangela! Ukumkani wakwaSirayeli usiqeshele ookumkani bamaHiti+ nookumkani baseYiputa+ ukuba basihlasele!”
7 Ngoko nangoko asukuma aza asaba ukutshona kwelanga+ eshiya iintente zawo namahashe awo+ namaesile awo—inkampu injengoko yayinjalo—asaba nemiphefumlo yawo.+
8 Xa aba baneqhenqa bafika kummandla ongaphandle kwenkampu, bangena kwenye intente baza badla, basela bathabatha apho isilivere negolide nezambatho yaye bemka baya kuziqhusheka kude. Emva koko babuya baza bangena kwenye intente, bathabatha izinto apho yaye bemka baya kuziqhusheka kude.+
9 Ekugqibeleni bathi omnye komnye: “Ayilunganga le nto siyenzayo. Le mini yimini yeendaba ezilungileyo!+ Ukuba siyathingaza, size silinde kude kuse, siya kuba netyala.+ Ngoko yizani masingene endlwini kakumkani senze ingxelo.”
10 Ngoko bafika babiza abagcini-masango+ besixeko baza babaxelela, bathi: “Siye safika enkampini yamaSiriya, yaye, khangela! bekungekho mntu apho nasandi samntu, ngaphandle kwamahashe ebebotshelelwe namaesile ebebotshelelwe neentente zinjengoko bezinjalo.”+
11 Kwaoko abagcini-masango bamemeza baza bangena ngaphakathi endlwini bakuxela oko kukumkani.
12 Ngoko nangoko ukumkani wavuka ngobusuku waza wathi kubakhonzi bakhe:+ “Mandinixelele into esiyenziwe ngamaSiriya.+ Ayazi ukuba silambile;+ aye aphuma enkampini aya kuzifihla emasimini,+ esithi, ‘Baza kuphuma esixekweni, yaye siya kubabamba bephila, size singene esixekweni.’”
13 Wandula ke omnye wabakhonzi bakhe waphendula wathi: “Khawubayeke bathabathe amahashe amahlanu kwaseleyo esixekweni.+ Khangela! Ayafana naso sonke isihlwele sikaSirayeli esiseleyo kuso. Khangela! Ayafana naso sonke isihlwele sikaSirayeli esitshabaleleyo.+ Masithumele size sibone.”
14 Ngako oko bathabatha iinqwelo ezimbini namahashe yaye ukumkani wabathuma kwinkampu yamaSiriya, esithi: “Hambani niye kubona.”
15 Babalandela bada baya kufikelela eYordan; yaye khangela! indlela yonke yayizele zizambatho nempahla+ eyayilahlwe ngamaSiriya ngoxa ayesimka ngokukhawuleza.+ Bandula ke abathunywa babuya baza baya kuxela kukumkani.
16 Abantu baphuma baya kuphanga+ inkampu yamaSiriya; yaye ke umlinganiselo weseha yomgubo ocolekileyo waxabisa ishekele, yaye imilinganiselo yeeseha ezimbini zerhasi yaxabisa ishekele, ngokwelizwi+ likaYehova.
17 Ukumkani wamisela umphathi-mkhosi awayezixhasa+ ngesandla sakhe ukuba aphathe esangweni; yaye abantu baqhubeka bemnyathela+ esangweni, wada wafa, kanye njengoko umntu kaTHIXO oyinyaniso wayethethile,+ ekuthetheni kwakhe ngexesha ukumkani wayehlile weza kuye.
18 Ngaloo ndlela kwenzeka kanye njengoko umntu kaTHIXO oyinyaniso wayithethile kukumkani, esithi: “Imilinganiselo yeeseha ezimbini zerhasi iya kuxabisa ishekele nomlinganiselo weseha yomgubo ocolekileyo uya kuxabisa ishekele ngomso ngeli xesha esangweni laseSamariya.”+
19 Kodwa umphathi-mkhosi wamphendula umntu kaTHIXO oyinyaniso wathi: “Nokuba uYehova angenza amasango ezikhukula emazulwini, kungenzeka ngokweli lizwi na?”+ Yathi yona: “Uya kuyibona ngamehlo akho, kodwa akuyi kuyidla.”+
20 Kwenzeka ngaloo ndlela kuye,+ xa abantu baqhubeka bemnyathela+ esangweni kangangokude afe.
Yithumele
Yithumele
2 Kumkani 7
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=7&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D7%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
32 Babona ke abantu ukuba lide eli xesha uMoses engade ehle entabeni.+ Baza ke abantu bahlanganisana ndawonye kuAron, bathi kuye: “Sukuma, usenzele uthixo oya kuhamba phambi kwethu,+ kuba lo Moses, le ndoda yasikhuphayo ezweni laseYiputa,+ ngokuqinisekileyo asazi ukuba kwenzeke ntoni kuye.”
2 Wathi uAron kubo: “Qhawulani amacici egolide+ asezindlebeni zabafazi benu, nezoonyana benu, nezeentombi zenu, niwazise kum.”
3 Bawaqhawula ke abantu onke amacici awayesezindlebeni zabo baza bawazisa kuAron.
4 Wayithabatha igolide ezandleni zabo, waza ngayo+ wenza umfanekiso otyhidiweyo wethole lenkomo ngesixhobo sokukrola.+ Baza bathi: “Nanko uThixo wakho, Sirayeli, okukhuphileyo ezweni laseYiputa.”+
5 Akukubona oku uAron, wakha isibingelelo phambi kwalo. Ekugqibeleni wamemeza uAron wathi: “Ngumthendeleko kuYehova ngomso.”
6 Ngoko bavuka ekuseni ngengomso, baza benza iminikelo etshiswayo, basondeza imibingelelo yobudlelane. Emva koko abantu bahlala phantsi, badla, basela. Bandula ke basukuma ukuze bonwabe.+
7 Wathi uYehova kuMoses: “Hamba, uhle, kuba abantu bakho owabakhuphayo ezweni laseYiputa bonakalisile.+
8 Baphambuke ngokukhawuleza endleleni endabayalela ukuba bahambe ngayo.+ Bazenzele umfanekiso otyhidiweyo wethole lenkomo, baqubuda kuwo, babingelela kuwo besithi, ‘Nanko uThixo wakho, Sirayeli, okukhuphileyo ezweni laseYiputa.’”+
9 Wahlabela mgama uYehova wathi kuMoses: “Ndisikhangele esi sizwana, uyabona, sisizwana esintamo-lukhuni.+
10 Ngoko ke ndiyeke, uvuthe umsindo wam kuso ndize ndisitshabalalise,+ ndenze wena uhlanga olukhulu.”+
11 UMoses wambongoza uYehova uThixo wakhe,+ wathi: “Yini na, Yehova, ukuba uvuthe umsindo wakho+ kubantu bakho obakhuphileyo ezweni laseYiputa ngamandla amakhulu nangesandla esomeleleyo?
12 Yini na ukuba amaYiputa+ atsho ukuthi, ‘Wabakhuphela ububi ukuze ababulalele ezintabeni, abatshabalalise bangabikho emhlabeni’?+ Buya ekuvutheni komsindo wakho,+ uzisole+ ngobu bubi nxamnye nabantu bakho.
13 Khumbula uAbraham, uIsake noSirayeli abakhonzi bakho, owazifunga ngokwakho kubo,+ wathi kubo, ‘Ndiya kuyandisa imbewu yenu njengeenkwenkwezi zasemazulwini,+ neli lizwe lonke ndilityumbileyo ndiya kulinika imbewu yenu,+ ilidle ilifa kuse kwixesha elingenammiselo.’”+
14 Wazisola ke uYehova ngobubi awayethe uya kubenza ebantwini bakhe.+
15 Emva koko wajika uMoses waza wehla entabeni+ enamacwecwe omabini eSingqino+ esandleni sakhe, amacwecwe lawo ebhalwe macala omabini. Ebhalwe ngapha nangapha.
16 Amacwecwe lawo ayengumsebenzi kaThixo, nombhalo lowo wawungumbhalo kaThixo, ukroliwe emacwecweni.+
17 Wayiva uYoshuwa ingxolo yokukhwaza kwabantu, waza wathi kuMoses: “Kukho ingxolo yedabi+ enkampini.”
18 Kodwa wathi yena:
“Asisandi sakuvuma kwabeyisayo,+
Ingesiso nasandi sakuvuma kwaboyiswayo;
Sisandi sakuvuma kumbi endisivayo mna.”
19 Wathi akusondela enkampini waza walibona ithole lenkomo+ kwanemingqungqo, wavutha umsindo kaMoses, waza ngoko nangoko wawalahla amacwecwe awayesezandleni zakhe, wawaphula emazantsi entaba.+
20 Wandula ke walithabatha ithole lenkomo ababelenzile, walitshisa ngomlilo waza walityumza lada lacoleka laluthuthu,+ wasuka waluphosela emanzini+ waza wabaseza wona oonyana bakaSirayeli.+
21 Emva koko wathi uMoses kuAron: “Senze ntoni na esi sizwana kuwe ukuba usizisele isono esikhulu kangaka?”
22 Wathi uAron: “Mawungavuthi umsindo wenkosi yam. Nawe uyabazi aba bantu, ukuba batyekele ebubini.+
23 Bathe kum, ‘Senzele uThixo oya kuhamba phambi kwethu,+ kuba lo Moses, le ndoda yasikhuphayo ezweni laseYiputa, ngokuqinisekileyo asazi ukuba kwenzeke ntoni kuye.’
24 Ngoko ke ndithe kubo, ‘Ngoobani abanegolide? Mabayiqhawule, bandinike.’ Ndayiphosa emlilweni kwaza kwaphuma eli thole lenkomo.”
25 Wababona uMoses abantu ukuba abalawuleki, kuba uAron wayebayekile abalawuleka+ baza bahlazeka kubachasi babo.+
26 Wema uMoses esangweni lenkampu waza wathi: “Ngubani na ongakuYehova? Makeze kum!”+ Bahlanganisana kuye bonke oonyana bakaLevi.
27 Wathi kubo: “Utsho uYehova uTHIXO kaSirayeli ukuthi, ‘Ngamnye kuni makabhinqe ikrele lakhe. Dlulelani kwisango ngesango lenkampu nize nibulale elowo umntakwabo, elowo idlelane lakhe, nalowo usenyongweni kuwe.’”+
28 Benza oonyana bakaLevi+ ngokokutsho kukaMoses, kwaza kwawa ebantwini ngaloo mini malunga namawaka amathathu amadoda.
29 Wahlabela mgama uMoses esithi: “Zimiseleni namhlanje kuYehova,+ ukuba ngamnye wenu achase unyana wakhe nomntakwabo,+ ukuze anijizeke ngentsikelelo namhlanje.”+
30 Kwathi ngengomso uMoses wathi ebantwini: “Nonile nina—nenza isono esikhulu,+ ngoku ke ndonyuka ndiye kuYehova. Mhlawumbi ndingenza imbuyekezo ngenxa yesono senu.”+
31 Ngoko uMoses wabuyela kuYehova waza wathi: “Awu, esi sizwana sonile, senza isono esikhulu, sazenzela uthixo ngegolide!+
32 Khawusixolele ngoko isono saso,+—ukuba akunakuba njalo, nceda undicime,+ encwadini yakho+ oyibhalileyo.”
33 Noko ke, wathi uYehova kuMoses: “Ubani osukuba onile kum, ndiya kucima yena encwadini yam.+
34 Ke ngoko, hamba, ubakhokelele abantu kuloo ndawo ndathethayo ngayo kuwe. Yabona! Ingelosi yam iya kuhamba phambi kwakho,+ yaye ngemini yokohlwaya kwam ngokuqinisekileyo ndiya kubohlwaya ngenxa yesono sabo.”+
35 Wasuka uYehova wabazisela isibetho abantu ngenxa yethole lenkomo elo balenzayo, elenziwa nguAron.+
Yithumele
Yithumele
Eksodus 32
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=32&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D32%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
22 Waza waphendula uElifazi umTeman wathi:
2 “Ngaba indoda eyomeleleyo inokuba luncedo kuThixo,+
Ukuba nabani na onengqiqo ufanele abe luncedo kuye?
3 Ngaba uSomandla uyayoliswa kuba ulilungisa,+
Okanye uyazuza kuba usenza indlela yakho ingabi nakusoleka?+
4 Ngaba uya kukohlwaya ngokuhlonel’ uThixo kwakho,
Ngaba uya kuza nawe ekugwebeni?+
5 Ngaba ububi bakho abusele bubukhulu ngokugqithiseleyo,+
Yaye ngaba iziphoso zakho aziyi kuphela?
6 Kuba uthimba isibambiso kubazalwana bakho ngaphandle kwesizathu,+
Uhluba kwanezambatho zabantu abaze.
7 Akumniki odiniweyo amanzi asele,
Nolambileyo umbandeza isonka.+
8 Ke yona indoda enamandla, ilizwe lelayo,+
Yaye lowo uphathwa ngokukhetha ubuso uhlala kulo.
9 Abahlolokazi ubandulula belambatha,
Neengalo zamakhwenkwe angenayise ziyatyunyuzwa.+
10 Kungenxa yoko ujikelezwe zizibatha,+
Nento enkwantyisa ngequbuliso ikuphazamisa;
11 Okanye ubumnyama, ukuze ungaboni,
Namanzi amaninzi ayakugubungela.
12 Ngaba uThixo akakokuphakama kwezulu?+
Bona kwanazo zonke iinkwenkwezi,+ ukuba ziphakamile.
13 Sekunjalo uthe: ‘Wazi ntoni na ngokwenene uThixo?
Ngaba unokugweba esithokothokweni?
14 Amafu ayindawo yakhe yokuzifihla ukuze angaboni,
Yaye uhambahamba kumagumbi angaphantsi ezulu.’
15 Ngaba uya kuqhubeka kwindlela yakudala
Anyathele kuyo amadoda enzakalisayo,
16 Amadoda axhwilwe phambi kwexesha lawo,+
Isiseko sawo+ esikhukuliswe njengomlambo,
17 Athi kuTHIXO oyinyaniso: ‘Mka kuthi!+
Yaye yintoni anokuyifeza nxamnye nathi uSomandla?’
18 Kanti nguye ozalise izindlu zawo ngezinto ezilungileyo;+
Yaye icebo labo bangendawo ulibhekisele kude kum.+
19 Abo bangamalungisa baya kubona babe nemihlali,+
Yaye lowo umsulwa uya kubagculela:
20 ‘Eneneni abo bachasene nathi batshayelwe;
Yaye okuseleyo kwabo kuya kudliwa ngumlilo.’
21 Khawuncede, uziqhelanise naye, uze ugcine uxolo;
Ngaloo ndlela izinto ezilungileyo ziya kuza kuwe.
22 Nceda, uthabathe umthetho emlonyeni wakhe,
Uze ubeke amazwi akhe entliziyweni yakho.+
23 Ukuba ubuyela kuSomandla,+ uya kwakhiwa;
Ukuba intswela-bulungisa uyigcina kude nentente yakho,
24 Ukuba isimbiwa esixabisekileyo sibekwa eluthulini
Negolide yakwaOfire+ kwiliwa lentlambo,
25 KwanoSomandla uya kuba sisimbiwa sakho esixabisekileyo ngokwenene,
Kwanesilivere, eyona ixabisekileyo kuwe.+
26 Kuba uya kwandula ufumane ukuyoliswa ngokugqibeleleyo nguSomandla,+
Uze ubuso bakho ubuphakamisele kuThixo.+
27 Uya kumbongoza, aze akuve;+
Nezibhambathiso zakho uya kuzifezekisa.+
28 Uya kugqiba kokuthile, yaye kuya kuma;
Yaye ngokuqinisekileyo ukukhanya kuya kukhanya ezindleleni zakho.+
29 Kuba kuya kubakho ukuthotywa xa uthethe ngokuzikhukhumalisa;+
Kodwa lowo unamehlo aqondele phantsi uya kumsindisa.+
30 Uya kumhlangula umntu omsulwa,+
Yaye ngokuqinisekileyo uya kuhlangulwa ngenxa yokuhlambuluka kwezandla zakho.”+
Yithumele
Yithumele
Yobhi 22
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=18&Chapter=22&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D22%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
15 “Rhoqo ekupheleni kweminyaka esixhenxe ufanele wenze ukhululo.
2 Nantsi ke indlela yokhululo:+ wonke ubani obolekisileyo makalikhulule etyaleni idlelane lakhe. Akafanele alinyanzele idlelane lakhe okanye umzalwana wakhe ukuba ahlawule,+ ngokuba kumele kubizwe+ ukukhululelwa kuYehova.
3 Ungamnyanzela owasemzini+ ukuba ahlawule; kodwa nantoni na eyeyakho ekumzalwana wakho soyikhulula isandla sakho.
4 Noko ke, ze kungabikho hlwempu phakathi kwakho, kuba ngokuqinisekileyo uYehova uya kukusikelela+ ezweni elo akunika lona uYehova uThixo wakho ukuba ulihluthe njengelifa,+
5 ukuba nje kuphela uthe waliphulaphula ngenyameko ilizwi likaYehova uThixo wakho, wawenza wonke lo myalelo ndikuyalela wona namhlanje.+
6 Ngokuba eneneni uYehova uThixo wakho uya kukusikelela kanye njengoko ekuthembisile, yaye ngokuqinisekileyo uya kuboleka+ iintlanga ezininzi ngesibambiso, ukanti wena akuyi kuboleka; kwaye uya kulawula iintlanga ezininzi, ukanti zona aziyi kukulawula.+
7 “Ukuba omnye wabazalwana bakho uthe wahlwempuzeka kwesinye sezixeko zakho, ezweni lakho akunika lona uYehova uThixo wakho, uze ungayenzi lukhuni intliziyo yakho okanye ube ligqolo ngakumzalwana wakho ohlwempuzekileyo.+
8 Uze usivule kakhulu isandla sakho kuye+ uze umboleke ngesibambiso oko akufunayo, ngangokuswela kwakhe.
9 Uze ke ulumkele ukuba kungabikho butshijolo entliziyweni+ yakho, uthi, ‘Usondele unyaka wesixhenxe, unyaka wokukhulula,’+ lize lingabi nasisa iliso lakho ngakumzalwana wakho ohlwempuzekileyo,+ ungamniki nto, aze akhale ngawe+ kuYehova, ube nesono.+
10 Ufanele umnike, yaye ingavimbi intliziyo yakho ekumnikeni kwakho,+ ngokuba ngenxa yoko wokusikelela uYehova uThixo wakho kuko konke okwenzayo.+
11 Kuba alisayi kuze lingabikho ihlwempu phakathi kwelizwe+ elo. Kungako nje ndikuyalela, ndisithi, ‘Uze usivule kakhulu isandla sakho kumzalwana wakho oxhwalekileyo nohlwempuzekileyo ezweni lakho.’+
12 “Xa kuthe kwathengiswa kuwe umzalwana wakho, ongumHebhere okanye umHebherekazi,+ wakukhonza iminyaka emithandathu, uze umndulule ngonyaka wesixhenxe engokhululekileyo.+
13 Xa uthe wamndulula engokhululekileyo, uze ungamndululi elambatha.+
14 Ufanele umxhobise ngokuthile okuvela emhlambini wakho weegusha nasesandeni sakho nasesixovulelweni sakho seoli nesewayini. Uze umnike oko akusikelele ngako uYehova uThixo wakho.+
15 Uze ukhumbule ukuba wawulikhoboka ezweni laseYiputa waza wakukhulula uYehova uThixo wakho.+ Kungako nje ndikunika lo myalelo namhlanje.
16 “Kambe ke ukuba uthe kuwe, ‘Andisayi kumka kuwe!’ ngokuba ekuthanda wena nendlu yakho, ekubeni anelisekile kukuba nawe,+
17 uze uthabathe inyatyhoba uhlabe ngayo endlebeni yakhe naselucangweni, abe likhoboka lakho kuse kwixesha elingenammiselo.+ Nakwikhobokazana lakho uze wenjenjalo.
18 Makungabi nzima emehlweni akho ukumkhulula engokhululekileyo;+ kuba ukukhonze iminyaka emithandathu ngokuliphinda kabini ixabiso lomqeshwa,+ kwaye uya kukusikelela uYehova uThixo wakho kwinto yonke oyenzayo.+
19 “Onke amazibulo angamaduna athe azalwa ngumhlambi wakho weenkomo nangumhlambi wakho weegusha ufanele uwangcwalisele uYehova uThixo wakho.+ Uze ungalisebenzisi izibulo lenkunzi yakho yenkomo, yaye ungalichebi izibulo lomhlambi wakho weegusha.+
20 Uze, wena nendlu yakho, ulidlele phambi koYehova uThixo wakho unyaka nonyaka kuloo ndawo aya kuyinyula+ uYehova.
21 Ukuba kwenzekile laba nesiphene, laqhwalela, laba yimfama, okanye laba naso nasiphi na isiphene esibi, uze ungabingeleli ngalo kuYehova uThixo wakho.+
22 Lifanele lidlelwe emasangweni akho, ngongahlambulukanga nohlambulukileyo,+ njengokuba kunjalo ngebhadi nexhama.+
23 Ligazi lalo kuphela ongamele ulidle.+ Uze uliphalazele emhlabeni njengamanzi.+
Yithumele
Yithumele
Duteronomi 15
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=5&Chapter=15&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D15%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
25 Wathetha ngokubhekele phaya uYehova kuMoses eNtabeni yaseSinayi, esithi:
2 “Thetha koonyana bakaSirayeli, uthi kubo, ‘Xa nithe ekugqibeleni nafika kulo ilizwe endininika lona,+ lothi ke ngoko ilizwe elo ligcine isabatha kuYehova.+
3 Woyihlwayela ngembewu iminyaka emithandathu intsimi yakho, usithene isidiliya sakho iminyaka emithandathu, uze uyihlanganise imveliso yelizwe.+
4 Kodwa ngonyaka wesixhenxe kobakho isabatha yophumlo olupheleleyo elizweni,+ isabatha kuYehova. Uze ungayihlwayeli ngembewu intsimi yakho, ungasitheni nesidiliya sakho.
5 Ungawuvuni ummilela wesivuno sakho, neediliya zomdiliya wakho ongathenwanga uze ungazibuthi. Yoba ngunyaka wesabatha yophumlo olupheleleyo elizweni.
6 Isabatha yelizwe yoba kukudla kuni, kuwe nakwikhoboka lakho nakwikhobokazana lakho nakumqeshwa wakho nakumfiki ophambukele kuwe,
7 nakwisilwanyana sakho sasekhaya nakumarhamncwa asezweni lakho. Yonke imveliso yalo yoba kukudla.
8 “‘Uze uzibalele iisabatha ezisixhenxe zeminyaka, iminyaka esixhenxe ephindwe kasixhenxe, ize imihla yezo sabatha zisixhenxe zeminyaka ibe yiminyaka engamashumi amane anesithoba.
9 Uze uvakalise isandi esikhulu sesigodlo+ ngenyanga yesixhenxe ngolweshumi enyangeni leyo;+ ngomhla wocamagushelo+ nosivakalisa isigodlo ezweni lenu lonke.
10 Nimele niwungcwalise unyaka wamashumi amahlanu, nibhengeze inkululeko ezweni kubemi balo bonke.+ Woba yiNtlokoma+ kuni, yaye ngamnye kuni umele abuyele elifeni lakhe nasentsatsheni yakhe.+
11 Woba yiNtlokoma kuni unyaka lowo wamashumi amahlanu.+ Nize ningahlwayeli mbewu yaye ningawuvuni ummilela kwaye ningazibuthi neediliya zomdiliya ongathenwanga.+
12 Kuba iya kube iyiNtlokoma. Ifanele ibe yinto engcwele kuni. Ningakudla oko ilizwe likuvelisayo entsimini.+
13 “‘Ngalo nyaka weNtlokoma ngamnye kuni ufanele abuyele elifeni lakhe.+
14 Xa nithe narhweba ngokuthengiselana okanye wathenga kwisinxulumani sakho, musani ukwenzana bubi.+
15 Wothenga wena kwisinxulumani sakho ngokwenani leminyaka emva kweNtlokoma; sokuthengisela sona ngokwenani leminyaka yezilimo.+
16 Wolandisa ixabiso lentengo ngokobuninzi benani leminyaka,+ aze alinciphise ixabiso lentengo ngokobumbalwa beminyaka, kuba wothengisa kuwe ngokwenani lezilimo.
17 Uze ungasenzi bubi isinxulumani sakho,+ umoyike uThixo wakho,+ ngokuba ndinguYehova uThixo wenu.+
18 Ngoko nize niyiphumeze imimiselo yam, nizigcine izigwebo zam, nizenze. Niya kwandula ke nihlale kulo ilizwe ninqabisekile.+
19 Yaye ngenene nalo ilizwe liya kuvelisa iziqhamo zalo,+ nidle naneliseke, nihlale kulo ninqabisekile.+
20 “‘Kodwa ukuba kwenzekile nathi: “Sodla ntoni na ngonyaka wesixhenxe ekubeni siya kube singahlwayeli mbewu kwaye singahlanganisi zilimo?”+
21 ndothi ke ndiyiyalele intsikelelo yam ukuba ibe kuni ngonyaka wesithandathu, ize inivelisele izilimo zeminyaka emithathu.+
22 Nohlwayela imbewu ngonyaka wesibhozo, nidle amahasa kude kube ngunyaka wesithoba. Nodla amahasa kude kuvunwe izilimo zawo.
23 “‘Ilizwe ze kungathengiswa ngalo ngonaphakade,+ kuba eli lizwe lelam.+ Nina ke ningabaphambukeli nabafiki ngokwembono yam.+
24 Ezweni ke lonke elililifa lenu nifanele nilinike ilizwe ilungelo lokuthengwa kwakhona.+
25 “‘Xa athe umzalwana wakho wahlwempuzeka waza wathengisa ngenxalenye yelifa lakhe, makeze umhlawuleli ohlobene ngokusondeleyo naye aze ayithenge kwakhona loo nto ayithengisileyo umzalwana wakhe.+
26 Ukuba ke ubani akanaye umhlawuleli size isandla sakhe sifumane inzuzo eyanele intlawulelo yayo,
27 wobala iminyaka esusela ekuyithengiseni kwakhe aze abuyisele imali eseleyo kuloo mntu wamthengiselayo, abuyele elifeni lakhe.+
28 “‘Kodwa ukuba isandla sakhe asikufumani okwaneleyo kokuyibuyisela, yoqhubeka isesandleni somthengi loo nto ayithengisileyo de kube ngonyaka weNtlokoma;+ iya kuphuma ngeNtlokoma, aze abuyele elifeni lakhe.+
29 “‘Ukuba umntu uthengise ngendlu yokuhlala esesixekweni esibiyelwe ngodonga, woqhubeka enalo ilungelo lentlawulelo de kuphele unyaka ukususela ngexesha lokuyithengisa kwakhe; uya kuqhubeka enelungelo lentlawulelo+ unyaka wonke.
30 Kodwa ukuba ayithengwanga kwakhona de kwaphela unyaka, yothi indlu leyo esesixekweni esibiyelwe ngodonga ihlale iyimpahla yomthengi ngonaphakade kuse ezizukulwaneni zakhe. Ayiyi kuphuma ngeNtlokoma.
31 Noko ke, zona izindlu zasemizaneni engabiyelwanga ngodonga zifanelwe zigqalwe njengenxalenye yentsimi yelizwe. Ziya kuhlala zinalo ilungelo lentlawulelo,+ yaye ziya kuphuma ngeNtlokoma.+
32 “‘Ngokuphathelele izixeko zabaLevi nezindlu zezixeko zelifa labo,+ abaLevi baya kuba nelungelo lokuzikhulula ngentlawulelo kuse kwixesha elingenammiselo.+
33 Yaye ukuba impahla yomLevi, indlu ethengisiweyo esixekweni esililifa lakhe, ayithengwanga kwakhona, yophuma ngeNtlokoma;+ ngokuba izindlu zezixeko zabaLevi zililifa labo phakathi koonyana bakaSirayeli.+
34 Ngaphezu koko, umhlaba wedlelo+ lezixeko zabo mawungathengiswa, ngokuba ulilifa labo kuse kwixesha elingenammiselo.
35 “‘Xa athe umzalwana wakho wahlwempuzeka waza waphelelwa yimali ekunye nawe,+ umele umxhase.+ Makahlale nawe njengomphambukeli nomfiki,+ ukuze aphile.
36 Musa ukuthabatha nzala kuye okanye ufune inzuzo enkulu,+ kunoko umele umoyike uThixo wakho;+ aphile umzalwana wakho kuwe.
37 Ungambizi nzala ngemali omnika yona,+ yaye ungamniki ukudla kwakho ngenxa yenzuzo enkulu.
38 NdinguYehova uThixo wenu, onikhuphileyo ezweni laseYiputa ukuze ndininike ilizwe lakwaKanan,+ ndize ndibe nguThixo wenu.+
39 “‘Xa athe umzalwana wakho wahlwempuzeka ekunye nawe waza wazithengisa kuwe,+ uze ungamsebenzisi njengekhobokha.+
40 Woba njengomqeshwa,+ njengomfiki kuwe. Wokukhonza kude kube ngunyaka weNtlokoma.
41 Andule ke aphume kuwe, yena noonyana bakhe abakunye naye, abuyele entsatsheni yakhe, abuyele kwilifa lookhokho bakhe.+
42 Kuba ngamakhoboka am lawo endiwakhuphileyo ezweni laseYiputa.+ Mabangazithengisi njengokuthengiswa kwekhoboka.
43 Uze ungamcinezeli ngobuzwilakhe,+ umele woyike uThixo wakho.+
44 Ikhoboka lakho nekhobokazana lakho malibe lelasezintlangeni ezinijikelezileyo, ningalithenga kuzo ikhoboka nekhobokazana.
45 Kwanakoonyana babafiki abaphambukele kuni,+ ningathenga kubo, nakwiintsapho zabo ezikuni abazizalele ezweni lenu; zoba lilifa lenu.
46 Yaye nimele nibadlulisele koonyana benu njengelifa labo ukuze bahlale belilifa lenu ukusa kwixesha elingenammiselo.+ Ningabasebenzisa bona njengabasebenzi benu, kodwa nina nabazalwana benu, oonyana bakaSirayeli, nize ningacinezelani ngobuzwilakhe.+
47 “‘Kodwa ukuba sithe isandla somphambukeli okanye somfiki satyeba ekuwe, waza yena umzalwana wakho wahlwempuzeka ekunye naye, wazithengisa kumphambukeli okanye kumfiki lowo okuwe, okanye kwilungu lentsapho yomphambukeli,
48 woqhubeka enalo ilungelo lentlawulelo,+ emva kokuzithengisa kwakhe.+ Omnye wabazalwana bakhe angamthenga kwakhona.+
49 Nokuba nguyisekazi okanye unyana kayisekazi angamthenga kwakhona, okanye nasiphi na isalamane segazi senyama yakhe,+ entsatsheni yakowabo, singamthenga kwakhona.
“‘Okanye ukuba isandla sakhe sithe satyeba, angazithenga kwakhona yena ngokwakhe.+
50 Umele abale kunye nomthengi lowo, bathabathele kunyaka wokuzithengisa kwakhe kuye kuse kunyaka weNtlokoma,+ ukuze imali yokuzithengisa kwakhe ilingane nenani leminyaka leyo.+ Wothi ke aqhubeke esebenza kuye njengomqeshwa.+
51 Ukuba isemininzi iminyaka, woyinciphisa ngokuyihlawulela ngemali athengwe ngayo.
52 Kodwa ukuba kusele iminyaka embalwa kuphela ukusa kunyaka weNtlokoma,+ umele ke azibalele. Wokhupha intlawulelo yakhe ngokweminyaka leyo eseleyo.
53 Woqhubeka enjengomqeshwa kuye+ unyaka nonyaka. Aze angamcinezeli ngobuzwilakhe+ phambi kwamehlo akho.
54 Kodwa ke, ukuba akakwazi ukuzithenga kwakhona ngayo le ndlela, uya kuphuma ngonyaka weNtlokoma,+ yena kunye noonyana bakhe abakunye naye.
55 “‘Ngokuba oonyana bakaSirayeli bangamakhoboka am.+ Ngamakhoboka am endawakhupha ezweni laseYiputa.+ NdinguYehova uThixo wenu.+
Yithumele
Yithumele
Levitikus 25
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=3&Chapter=25&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D25%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INQAKU ELINGUMXHOLO | UNOKUFUMANA OKUNINZI XA UFUNDA IBHAYIBHILE
Yintoni Enokwenza Ube Nomdla Wokuyifunda?
Iyadika? Okanye kumnandi ukuyifunda? Ukufunda iBhayibhile kuza kuba njani kuwe? Kuxhomekeka kwindlela oyifunda ngayo. Makhe sibone ukuba yintoni onokuyenza ukuze ungaphelelwa ngumdla wayo nokuze uyonwabele.
Khetha iBhayibhile yolwimi lwangoku nechanileyo. Akunakuthanda ukufunda incwadi enamagama amaninzi anzima okanye angasasetyenziswayo. Ngoko fumana iBhayibhile oza kuyiqonda lula ukuze ifikelele intliziyo. Kodwa ke kwangaxeshanye, kufuneka ibe yeguqulelwe kakuhle, ngendlela echanileyo. *
Sebenzisa iteknoloji yezi mini. Namhlanje iBhayibhile iyafumaneka nakwizinto ze-elektroniki. Ezinye iiBhayibhile unokuzifundela kwi-intanethi okanye uzikhuphelele kwikhompyutha, kwitablet okanye kwiselfowuni. Ezinye iinguqulelo zinezixhobo ezibangela ukuba ukwazi ukukhangela ezinye iivesi ezithetha ngaloo nto okanye uthelekise nezinye iinguqulelo ezahlukahlukeneyo. Ukuba uthanda ukumamela kunokufunda, unokuyifumana iBhayibhile erekhodiweyo kwezinye iilwimi. Abantu abaninzi bayathanda ukumamela ngoxa behamba ngesithuthi sikawonke-wonke, behlamba iimpahla okanye besenza ezinye izinto. Kutheni ungazami ukuyifunda ngendlela eza kukulungela?
Sebenzisa izixhobo zokufunda iBhayibhile. Izixhobo zokufunda iBhayibhile zinokukunceda ufumane ulwazi oluninzi xa uyifunda. Kukho iimaphu zamazwe ethetha ngawo ezinokukunceda uwazi ukuba aphi ukuze uziqonde iziganeko ekuthethwa ngazo. Amanqaku afana nala akule magazini okanye aku-jw.org/xh, kwindawo ethi “Iimfundiso ZeBhayibhile,” anokukunceda wazi oko kuthethwa ziivesi ezininzi zeBhayibhile.
Yifunde ngeendlela ezahlukahlukeneyo. Ukuba kubonakala kudinisa ukufunda iBhayibhile ukusuka ekuqaleni uye kutsho ekugqibeleni, kutheni ungayiqali kwindawo oyithandayo? Ukuba ufuna ukwazi ngabantu abadumileyo abaseBhayibhileni, khangela izahluko ezithetha ngabo. Abanye abantu abadumileyo unokubafumana kwibhokisi ethi, “ Yemba OkuseBhayibhileni Ngokwazi Abantu Ethetha Ngabo.” Okanye unokuyifunda ngokulandelelana kweziganeko. Kutheni ungazami enye yezi ndlela?
^ isiqe. 4 Abaninzi bafumanise ukuba iNguqulelo Yehlabathi Elitsha YeZibhalo Ezingcwele ichanile, banokuyithemba kwaye iyafundeka. Le Bhayibhile, epapashwe ngamaNgqina kaYehova, ifumaneka ngeelwimi ezingaphezu kwe-130. Unokuzikhuphelela eyakho ku-jw.org/xh okanye uzikhuphelele i-JW Library app. Ukanti amaNgqina KaYehova anokukuphathela le Bhayibhile ukuba ufuna njalo.
Funda Okungakumbi
Ngaba INguqulelo Yehlabathi Elitsha Ichanile?
Kutheni iNguqulelo Yehlabathi Elitsha yahluke kangaka kwezinye iiBhayibhile?


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
20 Kwathi ngenye imini efundisa abantu etempileni yaye evakalisa iindaba ezilungileyo, kwasondela ababingeleli abaziintloko nababhali kunye namadoda amakhulu,+
2 bathetha naye besithi: “Sixelele ukuba uzenza ngagunya liphi na ezi zinto, ingubani khona okunike elo gunya.”+
3 Ekuphenduleni wathi kubo: “Nam ndiza kunibuza umbuzo, nize nina nindixelele:+
4 Ubhaptizo lukaYohane lwaluvela ezulwini na okanye lwaluvela ebantwini?”+
5 Bandula ke bazenzela izigqibo, besithi: “Ukuba sithi, ‘Lwaluvela ezulwini,’ uya kuthi, ‘Bekutheni ukuze ningamkholelwa?’+
6 Kodwa ukuba sithi, ‘Lwaluvela ebantwini,’ abantu bonke baya kusixuluba,+ kuba beyisekile ukuba uYohane+ ebengumprofeti.”+
7 Ngoko baphendula ngelithi abawazi umthombo walo.
8 Waza uYesu wathi kubo: “Nam andinixeleli ukuba ndizenza ngagunya liphi na ezi zinto.”+
9 Wandula ke waxelela abantu lo mzekeliso: “Umntu watyala isidiliya,+ waqeshisa ngaso kubalimi, waza wahambela kwenye indawo kangangexesha elide.+
10 Kodwa ngexesha elililo wathuma ikhoboka+ kubalimi,+ ukuze bamnike simbi sesiqhamo sesidiliya.+ Noko ke, abalimi balindulula lilambatha,+ emva kokulibetha kanobom.
11 Kodwa waphinda wathuma kubo ikhoboka elahlukileyo. Nalo balibetha kanobom, balihlazisa baza balindulula lilambatha.+
12 Kwakhona wathuma elesithathu;+ nalo balingxwelerha baza baliphosa ngaphandle.
13 Ngako oko umnini-sidiliya wathi, ‘Yintoni na endiya kuyenza? Ndiza kuthuma unyana wam oyintanda.+ Mhlawumbi baya kumhlonela yena.’
14 Bathe ke abalimi bakumbona baqiqa omnye nomnye, ngelithi, ‘Yindlalifa le; masiyibulale, ukuze ilifa libe lelethu.’+
15 Ngako oko bamphosela ngaphandle+ kwesidiliya baza bambulala.+ Yintoni, ke ngoko, aya kuyenza kubo umnini-sidiliya?+
16 Uya kufika abatshabalalise abo balimi, aze isidiliya asinikele kwabanye.”+
Ekuveni oku bathi: “Ngamana kungangaze kwenzeke oko!”
17 Kodwa wabajonga waza wathi: “Ngoko, kuthetha ntoni na oku kubhaliweyo ukuthi, ‘Ilitye abaligatyayo abakhi,+ liye laba lilitye lembombo eliyintloko’?+
18 Wonk’ ubani othe wawa phezu kwelo litye uya kutyumka.+ Nabani na ke eliye lamwela,+ liya kumcola.”+
19 Ababhali nababingeleli abaziintloko ngoku bafuna ukumsa izandla kanye ngelo lixa, kodwa boyika abantu; kuba baqonda ukuba wawuthetha lo mzekeliso enabo engqondweni.+
20 Emva kokumqwalasela ngokusondeleyo, bathuma abantu abaqeshwe ngokufihlakeleyo ukuba benze ngathi bangamalungisa, ukuze bambambise+ ngentetho, khon’ ukuze bamnikele kurhulumente nakwigunya lerhuluneli.+
21 Bambuza, besithi: “Mfundisi, siyazi ukuba uthetha uze ufundise ngokuchanileyo, ungakhethi buso bamntu, kodwa ufundisa indlela kaThixo ngokuvumelana nenyaniso:+
22 Kusemthethweni na ngathi ukuhlawula irhafu kuKesare okanye akunjalo?”+
23 Kodwa wabufumanisa ubuqhokolo babo waza wathi kubo:+
24 “Ndiboniseni idenariyo. Inomfanekiso nombhalo kabani?” Bathi: “KaKesare.”+
25 Wathi kubo: “Ngandlela zonke, ngoko, buyiselani izinto zikaKesare kuKesare,+ kodwa izinto zikaThixo kuThixo.”+
26 Ngoko, abazange bakwazi ukumbambisa kweli lizwi phambi kwabantu, kodwa, bethe manga yimpendulo yakhe, abathethanga nto.+
27 Noko ke, bambi babaSadusi, abo bathi akukho luvuko, beza+ bambuza,
28 besithi: “Mfundisi, uMoses+ wasibhalela wathi, ‘Ukuba umntu ufelwa ngumntakwabo enomfazi, kodwa engenabantwana, umntakwabo+ ufanele amthabathe umfazi lowo aze avelisele umntakwabo inzala kuye.’+
29 Ngako oko kwakukho abantwana bomntu omnye abasixhenxe; yaye owokuqala wathabatha umfazi waza wafa engenabantwana.+
30 Ngoko owesibini,
31 nowesithathu bamthabatha. Kwaba ngokunjalo kubo bosixhenxe: abazange bashiye bantwana ngasemva, kodwa bafa.+
32 Ekugqibeleni, nomfazi wafa.+
33 Ngenxa yoko, eluvukweni, uba ngumfazi wawuphi kubo? Kuba bosixhenxe bamfumana njengomfazi.”+
34 UYesu wathi kubo: “Abantwana bale nkqubo yezinto bayatshata+ yaye bayatshatiswa,
35 kodwa abo babalelwe ekuthini bafanelwe+ kukuzuza loo nkqubo yezinto+ nokuvuswa kwabafileyo+ abatshati bengatshatiswa.
36 Enyanisweni, abanakufa+ kwakhona, kuba banjengeengelosi, kwaye bangabantwana bakaThixo ngokuthi babe ngabantwana bovuko.+
37 Kodwa into yokuba abafileyo bayavuswa kwanoMoses wayityhila, kwingxelo ephathelele ityholo elinameva,+ xa ebiza uYehova ngokuthi ‘uTHIXO ka-Abraham noThixo kaIsake noThixo kaYakobi.’+
38 AkangoThixo wabafileyo, kodwa ngowabaphilayo, kuba bonke bayaphila kuye.”+
39 Bambi kubabhali basabela ngokuthi: “Mfundisi, uthethe kakuhle.”
40 Kuba babengasenaso isibindi sokumbuza nomnye umbuzo.
41 Wathi kubo: “Kwenzeka njani ukuba bathi uKRISTU ngunyana kaDavide?+
42 Kuba uDavide ngokwakhe uthi kwincwadi yeeNdumiso, ‘UYehova wathi eNkosini yam: “Hlala ngasekunene kwam
43 ndide ndizibeke iintshaba zakho njengesihlalo seenyawo zakho.”’+
44 UDavide, ke ngoko, umbiza ngokuthi ‘Nkosi’; ngoko ungunyana wakhe njani?”
45 Wandula ke, ngoxa bonke abantu babephulaphule wathi kubafundi:+
46 “Balumkeleni ababhali abanqwenela ukuhamba-hamba ngemiwunduzo nabathanda imibuliso kwiindawo zemarike nezihlalo eziphambili kwizindlu zesikhungu nezona ndawo ziphambili kwizidlo zangokuhlwa,+
47 nabaqwenga izindlu zabahlolokazi+ baze ngokunyhwalaza benze imithandazo emide. Baya kufumana umgwebo oqatha ngakumbi.”+
Yithumele
Yithumele
Luka 20
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=42&Chapter=20&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D20%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nacionalinė pasyvaus namo asociacijaIkhadi engabonakaliyo
Nacionalinė pasyvaus namo asociacija
Amandla kunye nezibonelelo zendalo, Amaziko karhulumente, Construction, ireal estate, Energetics, Energy alternative +7
Ushicelelo
- Nacionalinė pasyvaus namo asociacija
Imephu
Umsebenzi udidi
Amandla kunye nezibonelelo zendalo, Amaziko karhulumente, Construction, ireal estate, Energetics, Energy alternative, Imibutho, iimanyano kunye neminye imibutho, Izibonelelo, Iziqinisekiso, Kwiinkampani zokwakha, Nabayili, Ubungcali nophando, Uyilo
Ikhowudi qr
vCard
Website
Igama site: Nacionalinė pasyvaus namo asociacija | Kontaktai


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
15 Wandula ke uSamuweli wathi kuSawule: “Ndim owathunyelwa nguYehova ukuba akuthambise+ ube ngukumkani wabantu bakhe amaSirayeli, phulaphula ke amazwi kaYehova.+
2 Utsho uYehova wemikhosi+ ukuthi, ‘Ndimele ndiphendulise+ ngoko uAmaleki wakwenza kuSirayeli xa wazimisa nxamnye naye endleleni ekunyukeni kwakhe ephuma eYiputa.+
3 Yiya ke, umxabele uAmaleki+ uze umtshabalalise+ kunye nako konke anako, yaye umele ungabi namfesane kuye, kwaye umele uwabulale,+ indoda kwakunye nomfazi, umntwana kwakunye nowanyayo,+ inkunzi yenkomo kwakunye nemvu, inkamela kwakunye ne-esile.’”+
4 Ngako oko uSawule wababiza abantu waza wababala eTelayim,+ amadoda angamakhulu amabini amawaka ahamba ngeenyawo neshumi lamawaka lamadoda akwaYuda.+
5 USawule weza wafikelela kwisixeko sama-Amaleki waza wawalalela entlanjeni.
6 Ngelo thuba uSawule wathi kumaKeni:+ “Hambani, mkani,+ yihlani nisuke phakathi kwama-Amaleki, ukuze ndinganitshayeli kunye nawo. Ke nina, nabenzela ububele bothando oonyana bonke bakaSirayeli+ ngexesha lokunyuka kwabo bephuma eYiputa.”+ Ngoko amaKeni emka phakathi koAmaleki.
7 Emva koko uSawule wamxabela uAmaleki+ esusela eHavila+ ukuya kufikelela eShure,+ engaphambi kweYiputa.
8 Wabamba noAgagi+ ukumkani ka-Amaleki ephila, yaye bonke abanye abantu wabatshabalalisa ngohlangothi lwekrele.+
9 Kodwa uSawule nabantu baba nemfesane ngoAgagi nangezona zilungileyo emhlambini wezimvu nasemhlambini weenkomo+ nezityebileyo nakwiinkunzi zeegusha nakuko konke oko kwakulungile, babenganqweneli kukutshabalalisa.+ Zona ke zonke ezinye iimpahla ezazidelekile nababezigatya, ezi bazitshabalalisa.
10 Lafika ke ilizwi likaYehova kuSamuweli, lisithi:
11 “Ndiyazisola+ kuba ndibangele uSawule walawula njengokumkani, ngenxa yokuba uyekile+ ukundilandela, akawaphumeza namazwi am.”+ Kwambandezela oku uSamuweli,+ waza wakhala kuYehova ubusuku bonke.+
12 Wandula ke uSamuweli wavuka ekuseni ukuze ahlangane noSawule kusasa. Kodwa kwanikelwa ingxelo kuSamuweli, kwathiwa: “USawule uze eKarmele,+ yaye, khangela! uzimisele ilitye lesikhumbuzo,+ wandula ke wajika waya ngaphesheya waza wehla waya eGiligali.”
13 Ekugqibeleni uSamuweli wafika kuSawule, waza uSawule wathi kuye: “Mawusikelelwe+ wena nguYehova. Ndiliphumezile ilizwi likaYehova.”+
14 Kodwa uSamuweli wathi: “Sithetha ntoni ke esi sandi somhlambi wezimvu ezindlebeni zam, nesandi somhlambi weenkomo esi ndisivayo?”+
15 USawule wathi: “Bazizise bezithabatha kuma-Amaleki, ngenxa yokuba abantu+ baye banemfesane ngezona zilungileyo emhlambini wezimvu nasemhlambini weenkomo, ngenjongo yokubingelela kuYehova uThixo wakho;+ kodwa obekusele sikutshabalalisile.”
16 USamuweli wathi kuSawule: “Yeka! Kwaye ndiza kukuxelela oko uYehova akuthethileyo kum phezolo.”+ Ngoko wathi yena kuye: “Thetha!”
17 Waza uSamuweli wahlabela mgama wathi: “Akubanga yintloko yezizwe zakwaSirayeli ngoxa wena wawumncinane na emehlweni akho,+ waza noYehova wakuthambisa+ njengokumkani wakwaSirayeli?
18 Kamva uYehova wakuthuma waza wathi, ‘Hamba, utshabalalise aboni,+ ama-Amaleki, yaye umele ulwe nabo ude ubatshabalalise.’+
19 Ngoko kutheni ungalithobelanga ilizwi likaYehova kodwa wesuka watsibela ngokubawa ixhoba+ waza wenza okubi emehlweni kaYehova?”+
20 Noko ke, uSawule wathi kuSamuweli: “Kodwa ndilithobele+ ilizwi likaYehova ekubeni ndiyile kuthumo abendithumele kulo uYehova ndaza ndamzisa uAgagi+ ukumkani wakwa-Amaleki, kodwa uAmaleki ndamtshabalalisa.+
21 Bathe ke abantu+ bathabatha kwixhoba elo izimvu neenkomo, ezona zintle kwinto enikelwe kwintshabalalo, ukuze babingelele+ kuYehova uThixo wakho eGiligali.”+
22 USamuweli wathi: “Ngaba uYehova lo uyoliswa yiminikelo etshiswayo+ nemibingelelo na njengoko kunjalo ngokuthotyelwa kwelizwi likaYehova? Khangela! Ukuthobela+ kulunge ngakumbi kunombingelelo,+ ukunikela ingqalelo kunamanqatha+ eenkunzi zeegusha;
23 kuba imvukelo+ iyafana nesono sokuvumisa,+ nokunyanzelisa ngekratshi nqwa nokusebenzisa amandla angaqhelekanga nemilonde-khaya.+ Ekubeni uligatyile ilizwi likaYehova,+ ngako oko naye uyakugatya ekubeni ngukumkani.”+
24 Wandula ke uSawule wathi kuSamuweli: “Ndonile;+ kuba ndiwugqithile umyalelo kaYehova namazwi akho, ngenxa yokuba ndoyike abantu+ ndaza ke ndathobela elabo ilizwi.
25 Ke kaloku, nceda, khawuxolele+ isono sam uze ubuye nam ukuze ndiqubude+ kuYehova.”
26 Kodwa uSamuweli wathi kuSawule: “Andiyi kubuya nawe, kuba uligatyile ilizwi likaYehova, noYehova uyakugatya ekubeni uqhubeke ungukumkani kaSirayeli.”+
27 Njengoko uSamuweli wayejika eza kuhamba, ngoko nangoko wabamba isondo lesambatho sakhe esingenamikhono, kodwa lakrazuka.+
28 Wathi ke uSamuweli kuye: “UYehova ulukrazule+ kuwe namhlanje ulawulo lwasebukhosini lukaSirayeli, yaye ngokuqinisekileyo uya kulunika idlelane lakho elilunge ngakumbi kunawe.+
29 Yaye, ngapha koko, Obalaseleyo kaSirayeli+ akayi kuxoka,+ akayi kuzisola, kuba Yena akangomntu wasemhlabeni ukuba azisole.”+
30 Wathi yena: “Ndonile. Ke kaloku, nceda, ubonise imbeko kum+ phambi kwamadoda amakhulu abantu bakowethu naphambi koSirayeli uze ubuye nam, yaye mna ngokuqinisekileyo ndiya kuqubuda kuYehova uThixo wakho.”+
31 Ngoko uSamuweli wabuya walandela uSawule, waza uSawule waqubuda kuYehova.
32 Emva koko uSamuweli wathi: “Sondezani kum uAgagi ukumkani wakwa-Amaleki.” Ngoko uAgagi waya kuye emathidala, waqala nokuzixelela oku uAgagi: “Eneneni amava abuhlungu okufa agqithile.”
33 Noko ke, uSamuweli wathi: “Kanye njengoko ikrele lakho+ labahluthayo abafazi abantwana, ngaloo ndlela unyoko+ uya kuba ngoyena uhluthiweyo abantwana phakathi kwabafazi.”+ Waba ke uSamuweli uyamxhaxha uAgagi phambi koYehova eGiligali.+
34 Ke kaloku uSamuweli wahamba waya eRama, waza noSawule wenyuka waya endlwini yakhe eGibheya+ yakwaSawule.
35 USamuweli akazange ambone kwakhona uSawule kwada kwayimini yokufa kwakhe, ngenxa yokuba uSamuweli wazila+ ngenxa kaSawule. Yena ke uYehova, wazisola ngokwenza uSawule ukumkani kwaSirayeli.+
Yithumele
Yithumele
1 Samuweli 15
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=9&Chapter=15&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D9%26Chapter%3D15%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kusasazwa Iindaba Ezilungileyo Ngeelwimi Zomthonyama EIreland NaseBritani
AmaNgqina kaYehova enza umgudu okhethekileyo wokufikelela abantu abathetha iilwimi zomthonyama eIreland naseBritani. * Ukongezelela kwisiNgesi, ezi lwimi ziquka isi-Irish, isiGaelic saseSkotlani nesiWelsh.
NgoSeptemba 2012 saba newebhsaythi ehlaziyiweyo u-jw.org ngeelwimi ezininzi, kuquka isi-Irish nesiWelsh, saza isiGaelic saseSkotlani sabakho ngoAgasti 2014. Sikwaprinta nezinye iincwadi ezahlukahlukeneyo ezithetha ngeBhayibhile ngezi lwimi. Bawubone njani abantu lo mzamo?
Umfundisi owafumana iphecana elisekelwe eBhayibhileni ngesiGaelic saseSkotlani, walifunda ngoko nangoko, waza waqalisa ukuchiphiza. Yintoni le yamchukumisa kangaka? Wayemangaliswe yindlela eliguqulelwe kakuhle ngayo eli phecana ibe wathi: “Ngubani lo ebeguqulela apha? Wenze umsebenzi omhle gqitha!”
Kwinyanga yokuqala u-jw.org ekho ngesiGaelic saseSkotlani, kwaye kwangena abantu abamalunga ne-750.
Indoda efundisa kwiNational University of Ireland eGalway, yaxelela elinye iNgqina ukuba ayinamdla kunqulo. Kodwa, xa yafumanisa ukuba ingazifumanela incwadana ethi IBhayibhile—Sithini Isigidimi Sayo? ngesi-Irish, yacela ikopi yayo. Yathi wonke umntu umele akwazi ukufumana iincwadi ezithetha ngeBhayibhile ngolwimi lwakhe, ibe yawancoma amaNgqina kaYehova ngokuba neencwadi ezifumaneka ngesi-Irish.
Elinye ibhinqa elisele likhulile lachaza indlela elivuya ngayo ngokufumana incwadana esekelwe eBhayibhileni ngesiWelsh lisithi: “Xa ndithetha inyani, ukuba ubundinike ngesiNgesi le ncwadana, bendingazi kuyithatha, kodwa ndiyakuvuyela ukuyifumana ngolwimi lwam.”
NgoAgasti 2014, siye sazandisa izinto zolwimi lwesiWelsh ezifumaneka ku-jw.org. Inani labantu abangene kwiwebhsaythi yethu ukuze bafunde izinto ezibhalwe ngesiWelsh liye landa kakhulu kula nyanga.
“Sithetha Ulwimi Olunye”
Emva kokuba uYesu ebacacisele ngokucokisekileyo iZibhalo abafundi bakhe ababini, bathetha oku bevuya: “Bezingavuthi na iintliziyo zethu njengoko ebethetha nathi endleleni, njengoko ebesivulela ngokupheleleyo iZibhalo?” (Luka 24:32) Abantu bachukumiseka gqitha xa inyaniso yeBhayibhile zicaciswa ngolwimi lwabo.
Indoda ekuthiwa nguEmyr yaseWales inomfazi oliNgqina likaYehova, kodwa ayizange yakhonza kunqulo lomfazi wayo. Sekunjalo, yaba nomhlobo oliNgqina ekuthiwa nguRussell. UEmyr uchaza into eyamncedayo watshintsh’ indlela acinga ngayo: “Ndazimisela ukufunda iBhayibhile xa uRussell wandiphathela incwadi ethi Yintoni Ngokwenene Efundiswa YiBhayibhile? * Wandinika le ncwadi waza wathi, ‘Le ncwadi ibhalwe ngesiWelsh. Ibe ukususela ngoku, siza kuyifunda kunye.’” Kwakutheni ukuze uEmyr atsaleleke ekungqaleni kukaRussell? Waleka ngelithi: “Sithetha ulwimi olunye, sinemvelaphi efanayo ibe siyaqondana.” Intliziyo kaEmyr ‘yayivutha’ xa wayencokola ngeBhayibhile ngolwimi lwakhe kuba wayeziqonda kakuhle izinto.
AmaNgqina kaYehova aza kuqhubeka enceda abantu bafunde ngoThixo ngolwimi lwabo, ulwimi oluchukumisa intliziyo.
^ isiqe. 2 IBritani apha ibhekisela kwiNgilani, eScotland naseWales.
^ isiqe. 11 Iphecana lokufunda iBhayibhile eliveliswe ngamaNgqina kaYehova.
Funda Okungakumbi
Uncwadi Lwethu Lubhalwa Luze Luguqulelwe Njani?
Sivelisa uncwadi ngeelwimi ezingaphezu kwama-600. Kutheni sizibhokoxa kangaka nje?
Kutheni Ufanele Ufunde IBhayibhile?
IBhayibhile inceda abantu abaninzi emhlabeni wonke ukuba bafumane iimpendulo zemibuzo abanayo ngobomi. Ungathanda ukuba ngomnye wabo?


text:
ICANDELO 3
Babunjani Ubomi EParadesi?
UYehova wanika uAdam noEva izinto ezininzi ezintle. Genesis 1:28
UYehova wadala ibhinqa lokuqala, uEva, waza walinika uAdam ukuba libe ngumfazi wakhe.
UYehova wabadala banengqondo nemizimba efezekileyo, bengenasiphako.
Babehlala kwiParadesi eyayikumyezo wase-Eden—indawo eyayintle ngendlela engathethekiyo, inomlambo, imithi yeziqhamo nezilwanyana.
UYehova wathetha nabo; wabafundisa. Ukuba babemphulaphule, babeza kuphila kwiParadesi esemhlabeni ngonaphakade.
Wawumnye umthi uThixo awathi mabangatyi kuwo. Genesis 2:16, 17
Enye yeengelosi zikaThixo yamvukela. Loo ngelosi ingendawo nguSathana uMtyholi.
UYehova wabonisa uAdam noEva umthi omnye weziqhamo owawukuloo myezo waza wabaxelela ukuba, xa bethe batya kuwo baya kufa.
USathana wayengafuni ukuba uAdam noEva bathobele uYehova. Ngoko, esebenzisa inyoka waxelela uEva ukuba xa ethe watya isiqhamo saloo mthi, akasayi kufa, kodwa uya kufana noThixo. Kambe ke, yayibubuxoki obo.—Genesis 3:1-5.
Funda Okungakumbi
Yintoni Injongo KaThixo Ngomhlaba?
IBhayibhile ichaza isizathu sokuba uThixo adale umhlaba, ukuba kuya kuphela nini ukubandezeleka, nokuba ikamva liwuphathele ntoni umhlaba nabo baphila kuwo.


text:
Ibali 32: Izibetho Ezili-10
KHANGELA le mifanekiso. Ngamnye ubonisa isibetho eseziswa nguYehova eYiputa. Kumfanekiso wokuqala ubona uAron ebetha uMlambo umNayile ngentonga yakhe. Xa wawubethayo, amanzi omlambo aba ligazi. Kwafa iintlanzi, waza umlambo wanuka.
Emva koko uYehova wabangela ukuba kuphume amasele kuMlambo umNayile. Ayekho kuyo yonke indawo—eziontini, ezipanini zokubhaka, ezibhedini zabantu—kuyo yonke indawo. Athi akufa amasele, amaYiputa awafumba aba ziimfumba ezinkulu, laza ilizwe lanuka ngenxa yawo.
Emva koko uAron wabetha emhlabeni ngentonga yakhe, lwaza uthuli lwaba ziimbuzane. Ezi zizinambuzane ezibhabhayo ezilumayo. Zaba sisibetho sesithathu eYiputa.
Izibetho ezilandelayo zenzakalisa amaYiputa kuphela, kungekhona amaSirayeli. Isibetho sesine yayizizibawu ezangena ezindlwini zawo onke amaYiputa. Isibetho sesihlanu sasikwizilwanyana. Uninzi lweenkomo, izimvu neebhokhwe zamaYiputa zafa.
Emva koko uMoses noAron bathabatha uthuthu baluphosa phezulu emoyeni. Lwabangela amathumba amabi ebantwini nakwizilwanyana. Esi yaba sisibetho sesithandathu.
Emva koko uMoses waphakamisela isandla sakhe esibhakabhakeni waza uYehova wathumela iindudumo nesichotho. Yayisesona sichotho sibi kwezakha zakho eYiputa.
Isibetho sesibhozo yayiziinkumbi ezininzi. Kude kube lelo xesha okanye ngemva kwalo akuzange kubekho iinkumbi ezininzi kangako. Zatya konke okwakungatshatyalaliswanga sisichotho.
Isibetho sesithoba yaba bubumnyama. Kangangeentsuku ezintathu ubumnyama obungqingqwa bagubungela ilizwe kodwa amaSirayeli aba nokukhanya kwindawo yawo.
Ekugqibeleni, uThixo waxelela abantu bakhe ukuba baqabe igazi lebhokhwe okanye lemvu emigubasini yabo. Emva koko ingelosi kaThixo yadlula eYiputa. Xa ingelosi ibona igazi, yayingabulali mntu kuloo ndlu. Kodwa kuzo zonke izindlu ezazingenagazi emigubasini, ingelosi kaThixo yabulala amazibulo omntu nawesilwanyana. Esi yaba sisibetho se-10.
Emva kwesi sibetho sokugqibela, uFaro waxelela amaSirayeli ukuba ahambe. Bonke abantu bakaThixo babekulungele ukuhamba yaye kanye ngobo busuku banduluka eYiputa.
Eksodus isahluko 7 kuse kwese-12.
Imibuzo
- Usebenzisa le mifanekiso ilapha, chaza izibetho ezithathu zokuqala awazizisa eYiputa uYehova.?
- Zahluke njani izibetho zokuqala ezithathu kwezinye ezalandelayo?
- Sisiphi esesine, esesihlanu nesesithandathu?
- Chaza isibetho sesixhenxe, esesibhozo nesesithoba.
- UYehova wathi makenze ntoni amaSirayeli emva kwesibetho seshumi?
- Yayisisiphi isibetho seshumi, yaye kwenzeka ntoni emva kwaso?
Imibuzo eyongezelelekileyo
- Funda iEksodus 7:19-8:23.
Nangona ababingeleli abaqhelisela umlingo ngobugqi baseYiputa bakwazi ukuzenza izibetho ezibini zokuqala, yintoni ekwanyanzeleka ukuba bayivume emva kwesibetho sesithathu? (Eks. 8:18, 19; Mat. 12:24-28)
Isibetho sesine sabonisa njani ukuba uYehova unamandla okukhusela abantu bakhe, yaye ukwazi oku kufanele kubenze bavakalelwe njani abantu bakaThixo njengoko bejamelene ‘nembandezelo enkulu’? (Eks. 8:22, 23; ISityhi. 7:13, 14; 2 Kron. 16:9)
- Funda iEksodus 8:24; 9:3, 6, 10, 11, 14, 16, 23-25; nese-10:13-15, 21-23.
Ngawaphi amaqela amabini awabhencwa ziziBetho Ezilishumi, yaye oku kusenza siwajonge njani loo maqela namhlanje? (Eks. 8:10, 18, 19; 9:14)
Ukwazi iEksodus 9:16 kusinceda njani siqonde isizathu sokuba uYehova avumele uSathana de kube ngoku? (Roma 9:21, 22)
- Funda iEksodus 12:21-32.
IPasika yalubangela njani usindiso kwabaninzi, yaye yayisalatha entwenini? (Eks. 12:21-23; Yoh. 1:29; Roma 5:18, 19, 21; 1 Kor. 5:7)
Funda Okungakumbi
UThixo Uthumela UMoses EYiputa
UMoses noAron bazingqina benesibindi ngokuthetha noFaro owayehlonitshwa. Zikhuphelele la maphepha nize nincokole ngawo njengentsapho.


text:
Ngo Mvulo 14 ka Januwari 2013, Inkundla Yamatyala Ephakamileyo yaseNtshonalanga Kapa izikhabile iinzame zoMphathiswa wamaPolisa uNathi Mthethwa neNkonzo yamaPolisa oMzantsi Afrika (SAPS) zokumisa Iqela Eliphandayo lika O’Regan ekuqhubekekeni nomsebenzi walo. Isigqibo senziwe neendleko, oku kuthetha ukuba iSAPS kufuneka ibhatele iindleko zomthetho zabamangalelwa.
Zozibini izigwebo zeNkundlka, esesininzi nesobuncinane zingqinela amalungelo abantu abahlala nabasebenza eKhayelitsha besoyika ubundlobongela nolwaphulo-mthetho olugqithiseleyo. Isigwebo seNkundla ePhakamileyo sikwangqinela nomsebenzi ka Social Justice Coalition (SJC), Treatment Action Campaign (TAC), Equal Education (EE), Triangle Project (TP) ne Ndifuna Ukwazi (NU) kwisithuba seminyaka elishumi.
Iqela eliphandayo livumelekile ukuqhubeka nophando nemihlangano yalo de kuviwe icala lesibini letyala likaMphathiswa uMthethwa. INkundla kuyakufuneka ive obunye ubungqina obusuka kwi SAPS nakwimbutho yethu ukuze yenze isigwebo esigqibeleleyo.
UMphathiswa uMthethwa neSAPS basafunda isigwebo ukuze bagqibe ukuba bazakubhenelela isigwebo kwaye banexesha eliphela nge 28 Januwari ukwenza oko. Imibutho yethu ibongoza iSAPS ukuba isamkele isigwebo seNkundla kwaye isebenzisane neqela eliphandayo. Ngokufanayo, sibongoza uMphathiswa uMthethwa ukuba angaqhubekeki nesigaba sesibini selityala sokubeka iqela eliphandayo bucala ngoba akubonakali ngathi amapolisa angaliphumelela. Oku kuzakuphinda kulibazise umsebenzi weqela eliphandayo kwaye kumoshe enye imali eninzi kwiindleko zomthetho.
Sikwafuna ukuba uMphathiswa afumane imvume yeKhabhinethi ukuze iSebe lezoBulungisa noPhuhliso loMgaqo-siseko kunye nenkonzo yezoLuleko isebenze neqela eliphandayo.
Sikwabongoza iNkulumbuso uHelen Zille noSodolophu uPatricia de Lille ukuba baqinisekise ukusebenzisana okugqibeleleyo kwesiXeko saseKapa nawo onke amanye amasebe ephondo neqela eliphandayo.
Sifuna icebo lokwenza iKhayelitsha ikhuseleke – ukuqinisekisa ukuba inesebe lobupolisa elisebenzayo kunye nomgaqo wenkundla notshutshiso owohlwaya izaphuli-mthetho uzise ubulungisa. Ngokufunda kulomsebbenzi weliqela urhulumente angasebenza nazo zonge iindawo ukwenza uMzantsi Afrika ukhuseleke kumntu wonke ohlala esizweni sethu.
Imibutho yethu ikholisekile yimiphumela yelityala kwaye iqela eliphandayo ngoku livumelekile ngokusemthethweni ukuba liqhubekeke. Kodwa, lo ngumba obekungafanelanga ukuba ufikelele enkundleni. Isigqibo esithathwe ngamapolisa ngoNovemba sokuphikisa ukuba semthethweni kweqela eliphandayo kuxabise umrholi-rhafu izigidi zeerandi. Ikwalibazise nomsebenzi weqela eliphandayo. IKhayelitsha iyaqhubekeka ukuba namazinga akumgangatho omkhulu kakhulu olwaphulo-mthetho nobundlobongela kwaye namapolisa alapha nomgaqo wobulungisa wolwaphulo-mthetho ushiyeka usindeka kwaye ungenazixhobo. Ukulityaziswa kwenkqubo ezama ukulungisa ezizimo kuyingxaki enkulu kwaye kuyakhathaza – ingakumbi unobangela wokulityaziswa ingurhulumente buqu.
[IYAPHELA]
Ukuba unemibuzo nceda uqhagamshelane no:
Axolile Notywala
(mobile) 0742895220
(twitter) xila_notywala
(email) axolile@sjc.org.za
Phumeza Mlungwana
(mobile) 0744178306
(email) phumeza@sjc.org.za
INQAKU NGESIGWEBO
Isigwebo sesininzi sika Justice James Yekiso siyavuma ukuba umsebenzi weqela eliphandayo mawujonge “ukutyholwa kokungasebenzi ngendlela komqago wobupolisa eKhayelitsha ekunqandeni, ekulweni, nasekuphandeni ulwaphulo-mthetho, ukuthatha iintetho, ukuvula amatyala nokubamba izaphuli-mthetho”.Uvumile ukuba uSJC, TAC, EE, TP no NU bakhalazele “ukungasebenzi ngendlela okubanzi, ukungakhathali, ukungalungeli umsebenzi nokungasebenzi kemigaqo yamapolisa esoloko ibonwa ngabahlali baseKhayelitsha”. Isekela lika Mongameli oyiJaji uJeannette Traverso uvumelene no Justice Yekiso baze basikhaba isicelo sikaMphathiswa uMthethwa ne SAPS sihamba neendleko.
UJustice Vincent Saldanha ubhale isigwebo sobuncinane esiphikisayo ebesizakunyanzelisa lamaqela ukuba azame ukufikelela kwisivumelwano phambi kwe 31 Januwari 2013. Uveze ukuba yena nabalingane bakhe “baxhalabe kakhulu yindlela embi abahlali baseKhayelitsha abaphila kuyo, namazinga aphezulu olwaphulo-mthetho, indlala nokungalingani”. uJustice Saldanha ucaphule iphepha elinye elinecala le affidavit ka SJC ebhalwe nguMandla Majola encitshiswe ngoluhlobo:
Lo mba awuyelelenanga kwimpixano yobupolitiki evele phakathi kwenkulumbuso nommangali wokuqala (“uMpathiswa”). Ekugqibeleni, elityala liveza amaqondo anxunguphalisayo olwaphulo-mthetho afunyanwa ngabahlali baseKhayelitsha mihla le….
USJC uxela ukuba elityala maliqale ngokujonga umsebenzi karhulumente wokuhlonipha, akhusele, anyusele afezekise, kwamanye, amalungelo obomi, isidima, inkululeko nokhuseleko lomntu, ukulingana, imfihlo neemfuno zabantwana. Ubuncinane bezaphuli-mthetho budandathekisa abantu abahlala nabasebenza eKhayelitsha busuku nemini, kodwa sikholelwa ukuba elityala malithathele ingqalelo namalungelo akumgaqo-siseko abo babanjiweyo, baselugcinweni nabantu abathyolwayo.
Nangona mna namanye amangqina kaSJC sisoloko sigxeka Abamangali, singathanda ukuba sikhethe ukusebenzisana nabo, kunye namanye amaqela, ekulungiseni iimeko zabantu abahlala ematyotyombeni aseKhayelitsha aboyika ukuya kwizindlu zangasese ebusuku okanye abahlali abangakwaziyo ukumelana nokuhlala bekhuthuzwa okanye bedlwengulwa bengafumani macebiso okanye inkxaso yamaziko athile.
UJustice Saldanha uyavuma ukuba imibutho yethu ibikhankasa “isithuba seminyaka elishumi ikhankasela isimo esinyukayo nesingathembisiyo kwizenzo zolwaphulo-mthetho nokungohlwaywa kwingingqi yaseKhayelitsha”. Ufumanise ukuba iindibano zabahlali baseKhayelitsha noMphathiswa uMthethwa noMkhomishinala uArno Lamoer nemibutho khange ibe namiphumela”. Kusenjalo, ukholelwa ukuba iNkulumbuso nemibutho yethu ngeyibhale enye ileta eya kuMkhomishinala wamaPolisa uGeneral Mangwashi Phiyega.
Ngosizi, uJustice Saldanha akayivumi into yokuba imibutho yethu ayiphelelanga nje ekusebenzisaneni neTask Team ye SAPS yaze yanika uMkhomishinal ixesha elongezelelweyo. Akayinaki inyani yokuba sibhale iileta ezimbini simema yena ukuze adibane nathi kunye nabahlali kodwa zange akwazi nokuvuma ukuba uzifumene iileta zethu.
UJustice Saldanha ebezakuyalela uMphathiswa, iSAPS kunye neNkulumbuso ukuba bathetha-thethane ngesigqibo kwiiveki ezimbini. UJustice Saldanha uthe:
Ekujongeni iindima ezinje kungalungela wonke ubani kwaye ngokubalulekileyo abahlali baseKhayelitsha ikakhulu amaxhoba olwaphulo-mthetho ukuba kubekho intsebenziswano enkulu phakathi kwalamacandelo mabini karhulumente kwaye basebenze ngokomgaqo-siseko.
UJustice Saldanha ubekwanalo nethemba lokuba uSJC, TAC, EE, Triangle Project ne NU bayakusebenzisana nawo onke amacandelo karhulumente esitsho ukuba “okubaluleke kakhulu kungabikho kulemibutho emosha ukuzimela kwayo ekwenzeni oko”.
UJustice Yekiso (evumelana noMongameli oyiJaji) bafumanise ukuba iNkulumbuso yenze ngokusemthethweni kwaye ngokwamandla ayo akumgaqo-siseko ekuqaliseni iQela Eliphanda iSAPS eKhayelitsha nge 22 ka Agasti 2012.
Ekujongeni kobungqina … Andifumanisi ukuba kukho ityala lokuba iNkulumbuso, ekuqaliseni iQela eliphandayo ngendlela enze ngayo, ixhaphaze nalinye lemiqathango ehambelana nokusebenzisana koorhulumente njengoba kubekiwe kwicandelo 41 loMgaqo-Siseko; okokuba iNkulumbuso iwaqonde kakubi amandla ayo asuka kwimimiselo yecandelo 206(5)(a) loMgaqo-Siseko; okanye okokuba kwelixesha phambi kokuqaliswa kweQela eliphandayo nangexesha aqalise iQela eliphandayo, iNkulumbuso ixhaphaze nalinye lemiqathango ejongene noburhulumente bolawulo lukawonke-wonke njengoba kubekwe kwicandelo 195 loMgaqo-Siseko . Ngoko ke kulandela ukuba ukumiswa kwethutyana okubekwa ngummangali, njengoba kuthathwe kuMgaqo-Siseko, akuphumeleli.


text:
Ukuba Isibini Siyathandana, Ngaba Akukho Ngxaki Xa Sihlalisana?
Impendulo esuka eBhayibhileni
IBhayibhile itsho ngokungqalileyo ukuba “
uThixo uya kubagweba abahenyuzi.” (Hebhere 13:4) Igama lesiGrike elithetha “uhenyuzo,” elithi por·nei′a, liquka ukwabelana ngesondo nomntu ongatshatanga naye. Ngenxa yoku, kuphosakele kuThixo ukuhlalisana kwesibini esingatshatanga—kwanaxa siza kutshata.
Kuthekani xa isibini sithandana? UThixo ufuna sitshate ngaphambi kokuba sabelane ngesondo. NguThixo owasidala saba nothando. Uthando lolona phawu luphambili kuThixo. (1 Yohane 4:8) Ngoko unezizathu zokuba afune ibe ngabantu abatshatileyo kuphela ababelana ngesondo.
Funda Okungakumbi
Thembelani KuThixo Ukuze Nonwabe Emtshatweni
Ukuzibuza imibuzo nje emibini kungawuphucula umtshato wakho.


text:
Abantu Abaselula Bayabuza
Yintoni Endimele Ndiyilindele Emtshatweni?—Inxalenye 1
“Xa sisobabini, ndiyonwaba! Ingathi ayide ifike imini yomtshato!”
“Akukho kwanto sifana ngayo. Ingathi singabantu nje abahlala kunye akukho nto ithi sitshatile. Ndiziva ndililolo!”
USENOKUBA ugqibe ekubeni la mazwi okuqala angasentla ngawentombi engatshatanga; alandelayo ngawomntu otshatileyo. Into osenokuba akukhange uyiqonde kukuba la mazwi athethwa ngumntu omnye.
Konakala phi? Ukuba unqwenela ukutshata, yintoni onokuyenza ukuze amaphupha onawo ngothando ajike abe muncu?
Inyaniso Engenakuphikwa: Ubukhulu becala ukonwaba kwakho emtshatweni kuxhomekeke koko ukulindeleyo kuwo.
Eli nqaku—nelinye elithi “Abantu Abaselula Bayabuza” kuVukani! wenyanga ezayo—aza kukunceda uyiqonde kakuhle into omele uyilindele emtshatweni.
Yintoni omele uyilindele emtshatweni? Ngamafutshane:
- Ziingenelo
- Lucelomngeni
- Zizinto ongakhange uzicinge
Makhe sijonge nganye kwezi zinto.
IINGENELO
IBhayibhile ithetha kakuhle ngomtshato. (IMizekeliso 18:22) Nazi ezinye iingenelo onokuzilindela.
Iqabane. IBhayibhile ithi kangangexesha elithile emva kokudalwa kwendoda yokuqala uAdam, uThixo wathi: “Akulungile ukuba umntu aqhubeke eyedwa,” emva koko wadala uEva ukuze abe liqabane lika-Adam. (Genesis 2:18) UThixo wabadala baneempawu ezahlukeneyo ukuze bangafani, kodwa bafanelane. Ngoko ke, ngamnye kwindoda nomfazi uba liqabane elingumphelelisi welinye.—IMizekeliso 5:18.
Intsebenziswano. IBhayibhile ithi: “Kungcono abasebenzi babebabini kunokuba abemnye, kuba baba nengeniso eyiyo ngomsebenzi wabo.” (INtshumayeli 4:9, IBhayibhile YesiXhosa Yowe-1996) Yinyaniso engenakuphikwa leyo emtshatweni. UBrenda oselula nosandul’ ukutshata uthi, “Kufuneka intsebenziswano nokuthobeka, nikulungele ukuyekelela maxa wambi.” *
Ukusondelelana. IBhayibhile ithi: “Indoda mayimnike okumfaneleyo umfazi wayo; kodwa nomfazi makenze ngokunjalo endodeni yakhe.” (1 Korinte 7:3) Xa utshatile, uya kuvuyiswa kukulala neqabane lakho ungabi nalo ixhala okanye uzisole into edla ngokwenzeka xa umntu elele nomntu angatshatanga naye.—IMizekeliso 7:22, 23; 1 Korinte 7:8, 9.
Undoqo: Umtshato sisipho esivela kuThixo. (Yakobi 1:17) Xa uphila ngemigaqo kaThixo, unokulindela ukuba umtshato ube yenye yezinto ezonwabisayo ebomini.
Oko Umele Ucinge Ngako: Ngaba indlela owujonga ngayo umtshato iphazanyiswa yimizekelo emibi oyibonileyo—mhlawumbi entsatsheni yakho? Ukuba kunjalo, ngoobani abayimizekelo emihle onokuyixelisa?
UCELOMNGENI
IBhayibhile iyichaza kakuhle indlela esimele siwujonge ngayo umtshato. (1 Korinte 7:28) Nazi ezinye iingxaki onokuzilindela.
Ukungaboni ngasonye. Abakho abantu ababini abafana twatse—into abafana ngayo kukungafezeki. (Roma 3:23) Ngoko ke, abantu abatshatileyo bakhe bangaboni ngasonye, kungakhathaliseki ukuba bafanelana kangakanani na. Maxa wambi bakhe bathethe amazwi ahlabayo abaye bazisole ngawo kamva. IBhayibhile ithi: “Umntu ongakhe athethe nto iphosakeleyo . . . ebeya kuba ufezekile. (Yakobi 3:2, iHoly Bible—Easy-to-Read Version) Kunokuzama ukuphepha zonk’ izinto angaboni ngasonye kuzo, amaqabane aqhuba kakuhle afunda indlela yokuxubusha ngazo aze azilungise xa zivela.
Ukuphoxeka. Intombazana enguKaren ithi: “Sihlala sibukela iimovie nomabonwakude, apho siye sibone intombazana ifumana umntu ‘oyifaneleyo’ ize ihlale ngokonwaba emva koko.” Xa umtshato ungabi yiyo loo nto bayibone encwadini nakwimovie, omabini amaqabane asenokuphoxeka. Kakade ke, emva komtshato iqabane ngalinye liza kuzibona ezinye iinkalo zokungafezeki kwelinye nemikhwa yalo. Undoqo kukukhumbula ukuba uthando lokwenene “lunyamezela izinto zonke”—kuquka nokuphoxeka.—1 Korinte 13:4, 7.
Ixhala. IBhayibhile ithi abantu abatshatileyo ‘baxhalela izinto zehlabathi.’ (1 Korinte 7:33, 34) Yinto eqhelekileyo ukuba nexhala ibe idla ngokuba yinto entle ukuba nalo. Ngokomzekelo, kusenokuba nzima ukuhlawulela izinto eziyimfuneko. Kusenokufuneka ukuba omabini amaqabane asebenze ukuze akwazi ukuthenga ukutya, impahla, nendawo yokuhlala. Noko ke, anokuphumelela ukuba ayasebenzisana ekunyamekeleni ikhaya lawo.—1 Timoti 5:8.
Undoqo: Ukuba sinokufanisa ukuthandana kwabantu abaza kutshata nokubhabhisa ikayiti, wona umtshato besiya kuwufanisa nokuqhuba inqwelo-moya. Kufuneka ubuchule nemigudu ukuze umelane nokungavumelani—kodwa umntu uyaphumelela.
Oko umele ucinga ngako: Uye wenze ntoni ngoku xa ungaboni ngasonye nabazali bakho okanye abantwana bakowenu? Ngaba xa uphoxekile uyanyamezela? Wenza njani xa unexhala?
KWINQAKU ELILANDELAYO ELITHI “ABANTU ABASELULA BAYABUZA” . . . IBhayibhile inokukunceda njani ulindele izinto ongakhe uzicinge?
^ isiqe. 17 Asilogama lakhe.